qundao/data-zh-poetry huggingface dataset:
题龙潭驿
作者：吕㦂
朝代：明
体裁：七言律诗

萦纡坏道泻鸿湍，惨澹轻云翳远峦。马渡溪桥松叶暗，人穿篱落槿花残。正愁暑气肩舆晚，忽转江风驿路寒。十五年前尚通籍，吾衰今去旧长安。
次韵滕至刚先生别后见寄之作
作者：吕伯刚
朝代：明

半山残照独回舟，一片闲云任去留。水屋风帘余晚兴，雨花灯影共春愁。从来养鹤山中住，不学骑鲸海上游。自此易知东浦路，茅堂只在涧西头。
武原纪灾诗
作者：吕元声
朝代：明
体裁：古风

少小见人说饥馁，壬子兵荒辛酉水。此时饱食不关怀，老大方知穷戊子。两年田白无草生，到处瘟黄哭人死。米不满斛值百千，人犹锁栈等价钱。饿夫伸手头抢地，寒士束腹呼高天。家廪才馀三百石，一日忍作两日吃。升钱减半周贫闾，五日争门廒底出。忽传湖广尖新来，家户看看改颜色。通商亦是救荒策，昔人有言毋遏籴。
题吴御史西台遗恨卷
作者：吕元夫
朝代：明

甘雨才看遍大梁，不堪传讣自江乡。千金重寄凭危发，一恨终天枉断肠。古树乌啼霜正落，西台鹤梦夜偏长。显扬赢得封章在，千载佳城草木香。
立春前雪应制
作者：吕光洵
朝代：明
体裁：五言律诗

天惟玄德感，帝念小民依。送腊能呈瑞，先春果应祈。两仪浑并色，万有倏交辉。欲继周文咏，还轻郢曲稀。
栖霞寺
作者：吕克孝
朝代：明
体裁：五言律诗

宅记明僧绍，碑传江总持。凄凉自人代，窈窕隐山茨。明月千岩宿，松风万壑垂。阶前双杏树，曾见劫灰时。
过田叟
作者：吕克孝
朝代：明
体裁：五言绝句

我欲驱黄犊，移家傍屋东。但容茅盖顶，先为筑牛宫。
青溪庵
作者：吕克孝
朝代：明
体裁：五言律诗

江令何年宅，风流不可招。荒烟迷断础，陈迹寄空寮。日影移双树，溪声自六朝。遥分钟阜影，紫翠落层霄。
城东避暑次廉伯陆先生元韵二首
作者：吕卣
朝代：明

避暑城东十里行，旁人休诧是逃名。丹崖碧水开仙府，风格龙楼仰帝京。冠盖登临增地胜，笙歌清绝带泉声。惭予归自西台晚，未得相逢共咀英。暑气蒸人欲濯川，群公郊野喜镳连。追凉合坐池边树，医俗还寻竹里廛。耕凿不知恩似海，笑谈忘却日如年。诗成东阁翘材馆，留与君家作胜传。
城东避暑次廉伯陆先生元韵二首·其一
作者：吕卣
朝代：明

避暑城东十里行，旁人休诧是逃名。丹崖碧水开仙府，风格龙楼仰帝京。冠盖登临增地胜，笙歌清绝带泉声。惭予归自西台晚，未得相逢共咀英。
城东避暑次廉伯陆先生元韵二首·其二
作者：吕卣
朝代：明

暑气蒸人欲濯川，群公郊野喜镳连。追凉合坐池边树，医俗还寻竹里廛。耕凿不知恩似海，笑谈忘却日如年。诗成东阁翘材馆，留与君家作胜传。
古风五首·其一
作者：吕原
朝代：明
体裁：古风

天运无停机，造物有消息。雪见睍曰消，日逢中乃昃。飘风固须臾，暴雨亦顷刻。沟潦宁常盈，江河无久溢。枯杨华暂生，朽壤菌虚植。繁英易憔悴，病叶早狼籍。浮云能几时，初月岂终夕。细推皆自然，远观又奚惑。慨彼声利徒，扰扰竟何益。
古风五首·其三
作者：吕原
朝代：明
体裁：古风

木从绳则正，薪受斧乃析。轻重平以衡，长短度于尺。规矩制方圆，绳墨司曲直。浣布须赖灰，攻玉必资石。金就砺方利，火被水斯熄。凡物有相制，用之在人识。
古风五首·其二
作者：吕原
朝代：明
体裁：古风

薰莸不同藏，冰炭不同器。枘凿每龃龉，兰艾常嫌忌。燕禽肯恋吴，越马匪思冀。水投石难入，矛遇盾弗利。道异不相谋，事殊不相为。学古而居今，落落与时背。
古风五首·其五
作者：吕原
朝代：明
体裁：古风

怀人寘顷筐，卷耳采不盈。爵禄靡入心，饭牛有肥牲。左规右执矩，方员岂并成。目明非两视，耳聪非两听。心专使二用，智者亦鲜能。
古风五首·其四
作者：吕原
朝代：明
体裁：古风

泮林集飞鸮，食葚怀好音。恶人谨斋沐，承祀亦居歆。瓦石变和玉，铅铁成南金。化恶以为美，君子当存心。
和许太常游高少保南庄二十韵
作者：吕原
朝代：明
体裁：五言排律

西灏行秋令，南庄剩晚馨。萸芳联杞菊，松古带丝苓。一镜开寥廓，孤轮转曜灵。碧梧枝缀露，丹柿叶藏星。爽气消烦酷，晴光豁窅冥。鹭飞红蓼渚，蛩响绿莎汀。竹坞晨霏敛，茭塘宿雨轻。元僚居琐闼，休暇出彤廷。胜习朝簪盍，幽寻野骑停。眼将周禹甸，心只恋尧庭。漱石临清涧，窥园步近坰。兰敷茎已紫，荷折柄还青。暂憩林边馆，仍游水上亭。波平纾素练，山秀送蓝屏。遣兴窥银管，忘怀罄玉瓶。形骸超字宙，襟度散沧溟。日暮情难倦，天凉酒易醒。英标人尽仰，伟论众皆聆。归路无多远，都门尚未扃。来朝趋阁早，欹枕漏频听。
挽陈僖敏公
作者：吕原
朝代：明
体裁：七言律诗

总握台纲肃穆风，头衔晋秩到三公。遭时宠赉承优渥，垂老荣归保始终。鹤发方游鲈浦外，龙泉遽閟虎丘东。当年节钺临关陕，韩范威名孰与同。
公署联
作者：吕坤
朝代：明
体裁：联

青天下鉴此心，敢不光明正直；赤子来游吾腹，愿言岂弟慈祥。
别意
作者：吕坤
朝代：明
体裁：乐府曲辞

留妾一身在，怜君万里行。夜来双泪尽，不忍到长亭。
开封宝成门联
作者：吕坤
朝代：明
体裁：联

万宝告成，合耕夫织妇，白叟黄童，年年歌大有；五征来备，看东舍西邻，南村北疃，处处乐同人。
开封延和门联
作者：吕坤
朝代：明
体裁：联

青帝布阳春，郁郁葱葱，生气溢沙随之外；黄堂流德泽，融融液液，太和在梁苑之西。
开封文明门联
作者：吕坤
朝代：明
体裁：联

万丈文光，北射斗牛蹑魁柄；三星物采，东联箕尾上台躔。
开封钟祥门联
作者：吕坤
朝代：明
体裁：联

洪涛来万里恩波，远抱崇墉浮瑞霭；元女注千年圣水，潜滋环海护生灵。
月蚀
作者：吕坤
朝代：明
体裁：五言绝句

蚀弦岂不易，望日减清辉。始知满招损，天且弗能违。
杂诗
作者：吕坤
朝代：明
体裁：古风

野水渐我车，掀之出于淖。夫岂避危涂，行险终违道。万事有当然，祸福安足保。君子守其辙，无论迟与早。孔孟恒固穷，仪秦毋乃躁。所得非所欲，宁以落魄老。
示儿
作者：吕坤
朝代：明
体裁：古风

门户高一丈，气焰低一丈。华岳只让天，不怕没人上。
豫国士
作者：吕坤
朝代：明

身可漆，炭可吞。哑癞何足辞，难酬国士恩。君头为饮器，安用我头存。桥下厕中谁在此，义士甘心赵襄子。君不见东邻再嫁妻，能为后死夫。
铨署联
作者：吕坤
朝代：明
体裁：联

直者无庸我力，枉者我无庸力，何敢贪天之功；恩则以奸为贤，怨则以贤为奸，岂能逃鬼之责。
靳庄行
作者：吕坤
朝代：明

长清六月才禾黍，大家小家愁无雨。草根挑尽木如冬，又见探雏啖野鼠。沙中稚子哭欲绝，阿爷卧路不能语。三年长饿一息在，那复余情念儿女。破屋一叟捣榆皮，我问捣之欲何为？土性多沉糠性浮，榆末和之可为糜。极知强活能几时，暂于肠胃勉撑持。妻子填壑老我存，死者长乐生者饥。恸哭无声但有泪，瘦骨令人摧肝脾。道旁一庙有神坐，黄金为身受香火。
送郑仲宗还金华
作者：吕复
朝代：明
体裁：古风

都门盛冠盖，乃与行者别。行者来复还，使我心哽咽。人留棹声迟，酒既骊歌彻。绿柳阴正圆，相看不忍别。
题方壶苍山秋意图
作者：吕复
朝代：明
体裁：七言绝句

昔游华盖仙人掌，万叠芙蓉紫翠生。犹记月明闻铁笛，人间无处著秋声。
晚次江门
作者：吕大器
朝代：明
体裁：五言律诗

世事何年定，江皋且振衣。树红橙子熟，涛白鲤鱼肥。独鸟冲烟去，残霞压岸飞。村醪无处得，空对月光辉。
閒居
作者：吕大器
朝代：明
体裁：五言律诗

好山当面出，旭日敞幽轩。煨芋聊充饭，烹泉不问源。谭玄藏史李，学稼小人樊。数得林间趣，花开鸟亦言。
内丘道中晚行
作者：吕大濩
朝代：明
体裁：五言律诗

暝色沈寒景，愁人苦夜征。林烟空际合，野烧暗中明。残月孤槎影，寥天一雁声。遥遥闻吠犬，髣髴近孤城。
百家岩寺
作者：吕大濩
朝代：明
体裁：五言律诗

名刹藏丹壑，春游访道林。禅居深洞寂，僧梵半天音。古篆迷苍藓，幽泉咽翠岑。却怜归路晚，犹未惬登临。
纨扇歌
作者：吕大濩
朝代：明
体裁：乐府曲辞

谁道秋气悲，侬爱秋风凉。只知换罗绮，不惯捣衣裳。
经栾城
作者：吕大濩
朝代：明
体裁：五言律诗

行人问井邑，古迹自春秋。祠宇仍栾氏，风烟接赵州。清霜侵病骨，远树动乡愁。十载曾偕计，今来忆旧游。
陌上歌
作者：吕大濩
朝代：明
体裁：乐府曲辞

春风度绮窗，春眠困绣床。谁家竞蚕作，闻歌陌上桑。
泛文水漾
作者：吕屏
朝代：明
体裁：七言绝句

芳塘绿涨泼蒲萄，花压重楼柳染袍。水护溪桥三四里，太平村市出英髦。
皂林古驿
作者：吕屏
朝代：明
体裁：五言律诗

万顷祥符荡，今朝载酒过。日熏人易醉，风静水无波。客路争摇桨，渔舟漫晒蓑。到家明月上，舞袖正婆娑。
谢家桥
作者：吕屏
朝代：明
体裁：七言绝句

菜花零落麦初黄，柳絮东风燕子忙。桥下巳无王谢宅，年年犹自集空梁。
杂诗
作者：吕希周
朝代：明
体裁：古风

人生如萍藻，汎汎浮江湖。东西逐流风，南北信逝波。波逝一以散，风回复来过。暖翠唼凫鸭，遥青逼蒲荷。托身一水中，漂转谅靡他。深谷忽为陵，天运其如何。枯瘁同百草，无复黄白华。植根本无定，浮荣安足多。
萍乡次赵都谏渐斋
作者：吕希周
朝代：明
体裁：五言律诗

晚憩萍乡馆，繁阴度短墙。鸟栖人亦倦，山僻雨初荒。新月怜游子，凉云梦草堂。好风三百里，吹我上潇湘。
重叠金·惜别
作者：吕希周
朝代：明

粉痕未褪梅妆雪，骖鸾忽度梨花月。灯影小红楼，角声起暮愁。孤篷怜倦客，绣被余香歇。料倚枕鸳单，屏风六曲山。
过穆溪怀渔隐朱翁
作者：吕思
朝代：明
体裁：七言绝句

烟水濛濛旧作邻，流莺恰恰似呼人。自从不见玄真子，岸草汀花袛自春。
东玉山人
作者：吕恒
朝代：明

玉山佳处玉人居，闻道方壶一事无。万个琅玕巢翡翠，千年琪树倍珊瑚。瑶台酒醉金茎露，珠阁香烧鹊尾炉。何日来看金粟景，月明花影倩人扶。
为惠机长老题徐幼文写惠山图
作者：吕敏
朝代：明

天寒华表鹤归迟，隔世令人起远思。偶见漪澜堂上画，犹看《悟澹》卷中诗。
书云林画林亭远岫
作者：吕敏
朝代：明

忆过梁溪宅，于今向廿年。赋诗清珣阁，试茗惠山泉。夜雨牵离梦，春云黯远天。乡情与离思，看画共茫然。
再寄高季迪
作者：吕敏
朝代：明

空谷白驹那可羁，高踪只欲慕天随。吴江日去应无恙，甫里春来定有诗。花忆杏园携酒日，雨思山馆听莺时。去年乱里从游处，肯信于今又别离。
宿泗州寺
作者：吕敏
朝代：明

纤月堕高林，清风洒疏竹。山僧沐相慰，云榻留共宿。坐凉交竹阴，炉温蔼兰馥。于焉为申章，庶以写幽独。
寄高季迪
作者：吕敏
朝代：明

客馆俯江郊，秋深不自聊。别来心更苦，思去路还遥。桐叶风俱落，菱花雨半销。何由似流水，早晚赴归潮。
次韵邾仲经同登虎丘长句
作者：吕敏
朝代：明

山上楼台山下城，朱旗夹道少人行。春风寂寞莺花梦，落日悲凉鼓角声。古冢金精来变幻，天池剑影随空明。老僧趺坐忘尘虑，石溜何须恨不平。
辛亥五月过弘道西斋重题
作者：吕敏
朝代：明

葱茜夏林绿，高斋方夕曛。幽花垂泫露，远岫敛归云。停箑风初至，移尊酒半醺。明朝忆佳赏，回首念离群。
辛亥五月过弘道西斋重题
作者：吕敏
朝代：明

葱蒨夏林绿，高斋方夕曛。
幽花垂泫露，远岫敛归云。
停箑风初至，移尊酒半醺。
明朝忆佳赏，回首念离群。
题幼文蜀山书舍图
作者：吕敏
朝代：明

云锁蜀山秋，重来佛慧游。含毫得诗句，题入画中愁。
即事
作者：吕旭
朝代：明
体裁：七言绝句

怪柳类人悬怒瘿，好花笑客逞娇容。小桥路转清溪曲，水满山槽碓自舂。
题休邑程士原率滨亭
作者：吕旭
朝代：明
体裁：七言律诗

仙翁亭子今何在，肯构怜君复旧模。晴日漾波凫对浴，凉风吹树鸟相呼。溪毛落雨青丝长，石发凝烟翠锦铺。缓策何时从幽讨，郫筒莫惜杖头沽。
灵岩寺喜晴和吴学宪
作者：吕时中
朝代：明
体裁：七言律诗

秋山雨过静朝氛，爽气初开散鹿群。倚杖欲攀峰顶树，披衣犹拂洞中云。青天塔影当岩落，晓阁钟声别浦闻。自是新晴堪远眺，拟穷丘壑到斜曛。
九江怀江都诸友
作者：吕时臣
朝代：明
体裁：五言律诗

取次泊渔梁，绿芜细雨香。传诗与庐岳，沽酒慰浔阳。岸上觉吴语，舟中犹楚乡。琵琶人不见，飞梦到淮扬。
交州古剑歌
作者：吕时臣
朝代：明
体裁：古风

古交州，天阴日落鬼啾啾。终宵白气冲牛斗，过客往往惊回头。主人知此有灵物，呼儿掘得双吴钩。螭蟫半蚀铜花绿，凄凄霜锷寒光流。古来异物不易取，令人得之反生忧。放之惟恐蛟龙怒，卷之犹畏神鬼愁。亟命冶人复解铸，神器恐遭真宰怒。不然仍贮空匣中，何似含光在泥土。
京口望扬州怀吴原柏沈肩吾
作者：吕时臣
朝代：明

隋宫梁苑暮云遮，淮水淮山烟树斜。隔岸雨晴飞燕子，渡江风暖散杨花。多情季札常为客，抱病休文未到家。我亦飘蓬无所寄，只将诗酒报年华。
京口望扬州怀吴原柏沈肩吾
作者：吕时臣
朝代：明
体裁：七言律诗

隋宫梁苑暮云遮，淮水淮山烟树斜。隔岸雨晴飞燕子，渡江风煖散杨花。心怀季札常为客，病念休文未到家。我亦萍蓬无所寄，祗将觞咏报年华。
伏枕舟中作
作者：吕时臣
朝代：明

楚魂招不得，哀怨此中多。纤月回头失，疏星伏枕过。榜人吹宿燎，曙犬吠惊波。毒雾塞江海，劝公无渡河。
伏枕舟中作
作者：吕时臣
朝代：明
体裁：五言律诗

楚魂招不得，哀怨此中多。纤月回头失，疏星伏枕过。榜人吹宿燎，曙犬吠惊波。毒雾瀰江海，留公无渡河。
元夕集张大司马月湖精舍同沈嘉则吴汝震汪长文李宾父得清字
作者：吕时臣
朝代：明
体裁：五言律诗

春明绿野地，花罨赤霞城。天为上元好，月于今夜清。香尘吹不断，星汉醉将倾。却有应刘辈，摛词颂太平。
八月十六夜邀兆和民服民孝元叔乘潦泛月
作者：吕时臣
朝代：明

雨歇秋方静，扶携上塌船。共怜今夕好，不减昨宵圆。绝潦浑无地，除山尽是天。清光溢心眦，倾赏愈丁年。
再经钟吾怀许兵马
作者：吕时臣
朝代：明
体裁：五言绝句

去日黄河边，水深不可渡。故人不复回，今作行人路。
冬日感怀
作者：吕时臣
朝代：明

直北云天朔气阴，中原生计几浮沉。妻孥贫病仍兵革，兄弟存亡绝信音。日暮途穷何所事，江空木落未归心。少年磅礴今垂老，并作冰霜一醉吟。
净因寺
作者：吕时臣
朝代：明
体裁：五言律诗

云破苍茫处，相期入净因。枯槎僧结腊，黄土佛生身。绝壁疑无路，闻鸡觉有邻。一呼群籁寂，片月下玄津。
到家苦雨寄城中诸友
作者：吕时臣
朝代：明

岁晏兼贫病，归心讵可论。寒潮冰下咽，饥雀雨中翻。野径苍苔合，山窗白昼昏。还家已十日，愁绝旧柴门。
南窗对天泉庵作
作者：吕时臣
朝代：明
体裁：五言律诗

虚窗对岩穴，早晚片霞生。初日送山影，中宵足磬声。风腥龙晒甲，松暖鹤添丁。自觉诸天近，时随星斗行。
卜居有感寄三七弟
作者：吕时臣
朝代：明
体裁：五言律诗

旧业尽凋没，深冬欲卜居。砌崩蛇啮笋，架脱鼠翻书。亲友几人在，干戈廿载馀。未知何日定，投老总樵渔。
句章里寄城中诸社长
作者：吕时臣
朝代：明
体裁：七言律诗

白日江乡家益贫，圣朝渔父不称臣。门前江水通三岛，谷口人烟杂四民。手种参苓羲世药，心知鸡犬汉时邻。却怜叔景浮云薄，留得风流一季真。
句章里寄城中诸社长
作者：吕时臣
朝代：明

白石江乡家益贫，圣朝渔父不称臣。门前江水通三岛，谷口人烟杂四民。手种参苓羲世药，心知鸡犬汉时邻。却怜淑景浮云薄，留得风流一季真。
和杨中丞韵
作者：吕时臣
朝代：明
体裁：五言律诗

海内纷纷者，嗟余亦漫行。还山修药品，薄业赴园丁。江汉横秋碧，鼋鼍避水清。西风渐摇落，黄叶旅人情。
夜怀
作者：吕时臣
朝代：明
体裁：五言律诗

起来喧不减，策策动凉风。月暗虫声里，人孤树影中。南埏寒尚早，北地候难同。想到鄞江上，秋花满旧丛。
夜怀
作者：吕时臣
朝代：明

起来喧不减，策策生凉风。月暗虫声里，人孤树影中。南埏寒尚早，北地候难同。想到鄞江上，秋花满旧丛。
夜行
作者：吕时臣
朝代：明

小仆兼疲马，荒荒独夜行。沧江愁我处，流水断肠声。雁语知临浦，烟光似近城。不知何地宿，无月又三更。
夜行
作者：吕时臣
朝代：明
体裁：五言律诗

小仆兼疲马，荒荒独夜行。沧江愁我处，流水断肠声。雁语知临浦，烟光似近城。不知何处宿，无月又三更。
天封塔
作者：吕时臣
朝代：明
体裁：五言律诗

忽上梯仙国，真堪叩帝阍。中心穿斗柄，绝顶亚天门。市井人烟杂，鱼龙海气昏。虚空开七级，下界越王孙。
宿京口示贤六侄孙
作者：吕时臣
朝代：明
体裁：五言律诗

雨歇帆初敛，昏黄倚水阑。乱潮冲浦口，新月立城干。山迥三吴尽，江空独夜寒。好春迤逦过，明日广陵滩。
寄俞八介甫读书处
作者：吕时臣
朝代：明

梦寐殊方外，相思泽国边。山沈于毒雾，天落在平川。橘柚连书舍，鸬鹚满钓船。五年常忆尔，多病似今年。
对梅啜粥歌
作者：吕时臣
朝代：明
体裁：古风

东家宴客较鼍鼓，袅袅香风细腰舞。满堂绛蜡明彻天，一掷黄金贱如土。谁怜门外号寒儿，无裤无襦冰雪时。不及豪门众黄犬，白日啮人当路危。我家西溪麓，虽然贫不足。梅花三百株，满盂黄菜粥。
寿阳道上寄李中丞
作者：吕时臣
朝代：明
体裁：五言律诗

足迹半天地，长歌行路难。树昏鸡语涩，沙响马蹄酸。急水层冰裂，空山片月寒。好将迟暮色，写向故人看。
山中吟·其一
作者：吕时臣
朝代：明
体裁：古风

曳衣投洞壑，余来询至道。至道即人间，人间复谁讨。大地何茫茫，长江亦淼淼。天地岂长生，日月尚枯槁。忽兴浮海叹，伤哉此尼老。
山中吟·其三
作者：吕时臣
朝代：明
体裁：古风

西涧有灵草，晔晔芬金光。春阴龙昼出，秋寒鹤夜翔。去人不千尺，烟气洒衣裳。精诚不能陟，望之徒感伤。恐非长生物，讵敢献君王。
山中吟·其二
作者：吕时臣
朝代：明
体裁：古风

桃源渺何许，武陵万仞山。缅想秦时人，生死桃花间。迩来几天地，曾无几人閒。桃树摧为薪，桃源平作田。鸡犬入租税，焉可住神仙。
山中苦雨
作者：吕时臣
朝代：明
体裁：五言律诗

闭门阴晦朔，儿女竟颠连。蜃气云翻屋，蛙声水失田。淫淫偏雨夜，黯黯或秋天。无赖山间客，春风独怆然。
山中閒适示一二同志
作者：吕时臣
朝代：明
体裁：五言排律

木石乃吾性，胡为物欲奴。候潮钩洞蟹，卜日药江鲈。儿索霜前果，妻芟雨后蔬。卫生甘澹泊，谢病免招呼。三尺原无用，一丘聊自娱。驾言清夜好，海月向人孤。
山溪行饭寄城中二三友人兼柬民服
作者：吕时臣
朝代：明
体裁：五言排律

老夫炊爨熟，不解问庖丁。门僻留双栝，溪虚益一亭。僧传伏虎诀，儿学相牛经。贞爱仙人石，明惭处士星。滩欹横鹭影，秋冷闭龙灵。野外山资薄，城中海货腥。倘过高尚者，正值晚菘青。
岩栖
作者：吕时臣
朝代：明
体裁：五言律诗

岩栖拒人迹，日夕得奇搜。虎啸山精聚，儿啼石母忧。鱼龙归大壑，天地入穷秋。好酿深冬酒，新年甲子周。
崛�山寺
作者：吕时臣
朝代：明
体裁：五言律诗

群公爱黄发，携我入空明。拂座星流影，闻钟鸟禁声。僧从虎穴出，天与石梯平。一浩荒千劫，吾将放此生。
开门
作者：吕时臣
朝代：明
体裁：五言律诗

零雨横江过，分苗稚子还。树乾双鹊喜，风定寡凫閒。野马穿林日，青螺隔岸山。坐穷尘世事，只合闭柴关。
忆东湖余相公舒园
作者：吕时臣
朝代：明
体裁：五言律诗

遥忆东湖上，拿舟泛若邪。荷翻人摘藕，枝动鸟衔花。石磴随峰转，烟楼隔岸斜。虽云丞相墅，俨似野人家。
忆环溪草堂托张公子寄云间沈大参
作者：吕时臣
朝代：明

白绩当年忆胜游，芳尊早暮共登楼。秋风故国张公子，明月双溪沈隐侯。花气尚怜吟处醉，江声不断别时愁。吴淞水暖鳜鱼美，何日重来泊钓舟。
手录梦山诗选
作者：吕时臣
朝代：明
体裁：五言律诗

夫子出东方，为言自汉唐。长空走明月，流水听沧浪。纸贵惟书叶，官贫不食羊。腹中何所有，三万斛玄霜。
把酒向旧宅芙容
作者：吕时臣
朝代：明
体裁：五言律诗

归去空山里，无人知姓名。竟忘双齿落，犹恋一尊倾。屋破心何漏，秋高梦亦清。拒霜如有约，的的满丛生。
折杨柳歌
作者：吕时臣
朝代：明
体裁：五言绝句

汉人马上来，秦人马上去。长条不折时，遮遍长安路。
斋居寄海丰杨侍郎
作者：吕时臣
朝代：明

蓬岛飞来拄杖前，何劳策石远求仙。一帘雨过空青处，五色霞明大赤天。江水自清渔者话，松涛不响鹤丁眠。闭关正好焚香坐，年老何心续草《玄》。
春江引
作者：吕时臣
朝代：明
体裁：五言绝句

青竹坐巴郎，素手引巴女。江汉中流分，不得递私语。
晓望示城中调化侄
作者：吕时臣
朝代：明
体裁：五言律诗

闭门扫萝薜，曙色报村鸡。海口吞城尽，江干与屋齐。林乌号日出，山鬼啸烟迷。处处新炊起，年来罢鼓鼙。
晓起
作者：吕时臣
朝代：明
体裁：古风

晓窗背林麓，芙容未全豁。披发一夫閒，伤秋万蛩聒。小人时正繁，君子道不达。共居离索间，草木候霜杀。
木峰旧业寄诸族兄
作者：吕时臣
朝代：明

岁暮寒山下，溪田久废耕。乱乌惊日出，猛虎傍人行。蜃岛蛮夷杂，鲛潭冬夏鸣。林窗读书处，清夜鬼谈兵。
木峰旧业寄诸族兄
作者：吕时臣
朝代：明
体裁：五言律诗

岁莫寒山下，溪田久废耕。乱乌惊日出，猛虎傍人行。蜃岛殊方杂，鲛潭竟岁鸣。林窗读书处，清夜鬼谈兵。
李太常伯华江上草堂雪夜出妓弹琵琶
作者：吕时臣
朝代：明

北风吹雪昼易昏，树深竹密江上村。红灯照席不知夜，忽有远客惊叩门。系马登堂不问姓，不顾傍人即坐定。座中举目皆英豪，主人呼出郑樱桃。红丝袅地毾鶄暖，帘额纷香落凤毛。大小忽雷手中出，须臾翻作郁轮袍。媚脸斜凝新病眼，一曲低回黄金槽。众客闻之各掩泪，浔阳此夜我先醉。天涯海角用此心，古人意气轻黄金。瞥然上马出门去，酒酣寒极天将曙。
李太常伯华江上草堂雪夜出妓弹琵琶
作者：吕时臣
朝代：明
体裁：古风

北风吹雪昼易昏，树深竹密江上村。红灯照席不知夜，忽有远客惊叩门。系马登堂不问姓，不顾旁人即坐定。座中举目皆英豪，主人呼出郑樱桃。红竺袅地毾㲪暖，帘额纷香落凤毛。大小忽雷手中出，须臾翻作郁轮袍。媚脸斜凝新病眼，一曲低回黄金槽。众客闻之各掩泪，浔阳此夜我先醉。天涯海角同此心，古人意气轻黄金。瞥然上马出门去，酒酣寒极天将曙。
李郡丞邀同胡文学游山庄和韵
作者：吕时臣
朝代：明

风巾飘不定，重上去时楼。苍鼠翻诗橐，青虫堕酒瓯。苦吟还掉臂，扶醉欲平头。世道吾无补，何因用著愁。
松门小隐
作者：吕时臣
朝代：明
体裁：七言绝句

秋老江南归去时，松云鹤坞小栖迟。五侯赤牍千金重，不换沧浪一首诗。
林窗卧雪迟明元夕林茂之招饮天衢精舍
作者：吕时臣
朝代：明
体裁：七言律诗

春来客梦渺无徵，老去眈诗苦不胜。伏枕那知全夜雪，深林疑见万家灯。地偏僧舍尘俱息，山近人烟气若蒸。应喜青莲旧相识，还携尊酒过南能。
次李大参韵留别
作者：吕时臣
朝代：明
体裁：五言律诗

河北中秋尽，江南九月归。草深藏虎穴，潮满上渔矶。田舍舂新稻，山妻补旧衣。到家贫自得，莫怪与君违。
次李大参韵留别
作者：吕时臣
朝代：明

河北中秋尽，江南九月归。草深藏虎穴，潮满上鱼矶。田舍舂新稻，山妻补旧衣。到家贫自得，莫怪与君违。
步出江岸閒吟寄上沈少宰肩吾
作者：吕时臣
朝代：明
体裁：七言律诗

著地麻衣逐步飘，前村社长不时招。渔竿风静蜻蜓立，草径人行蚱蜢跳。远碛孤楼高出树，方舟独楫斗来潮。澄江一片明如练，到此都教俗虑消。
江上怀峨嵋道者兼寄空尘山人
作者：吕时臣
朝代：明

长生无术炼黄金，书剑俱忘不废琴。入夜几回天马走，临流一曲《水龙吟》。秋生鹤骨年年病，月到峨嵋夜夜心。未得从师度黄石，万家霜叶越江深。
江上怀峨眉道者兼寄空尘山人
作者：吕时臣
朝代：明
体裁：七言律诗

长生无术炼黄金，书剑俱忘不废琴。入夜几回天马走，临流一曲《水龙吟》。秋生鹤骨年年病，月到峨眉夜夜心。未得从师度黄石，万家霜叶越江深。
江上醉吟怀诸子
作者：吕时臣
朝代：明
体裁：古风

甬东归客情无已，江门醉舞秋风起。桃花渡东包十亡，新安道上卢九死。死者既死殊可悲，生者徒生乌足喜。平叔多能无所用，文父甘贫了不耻。惟有嘉则卖赋归，阁上长吟对妻子。嗟余寥落还荆州，白日到家双泪流。眼底故人复如此，此生促刺真蜉蝣。且以微名埋曲糵，何须玉匣葬寒湫。黄金空铸青牛老，金谷铜驼没秋草。醉来万事付青天，千古空江月皓皓。
江岸
作者：吕时臣
朝代：明
体裁：七言绝句

江南秋色正疏疏，江岸人家尽是渔。中有故人渔一户，雁来不寄半鱼书。
江陵女歌
作者：吕时臣
朝代：明
体裁：五言绝句

阿欢问侬家，侬家江陵住。侬心逐水流，侬影流不去。
沈世君问宁波风土应教五首·其一
作者：吕时臣
朝代：明
体裁：五言律诗

越绝饶山水，古今文物稠。三冬无积雪，十月尚馀秋。风雨无归处，家乡在尽头。出门车马少，到处泛兰舟。
沈世君问宁波风土应教五首·其三
作者：吕时臣
朝代：明
体裁：五言律诗

淹淹梅雨后，卑湿用楼居。有地俱成稼，无人不读书。香多吸老酒，鲜极破黄鱼。顿顿新粳饭，先将赋税除。
沈世君问宁波风土应教五首·其二
作者：吕时臣
朝代：明
体裁：五言律诗

石头古城子，城下绕沧波。大屋空如谷，小船尖若梭。山深罝麂鹿，潮满制鼋鼍。距海五十里，生涯海错多。
沈世君问宁波风土应教五首·其五
作者：吕时臣
朝代：明
体裁：五言律诗

四明八百里，物色甲东南。玉版春肥笋，瓷瓶雪醉蚶。堇山足灵气，慈水供馀甘。窈窕千峰处，幽踪日可探。
沈世君问宁波风土应教五首·其四
作者：吕时臣
朝代：明
体裁：五言律诗

儿童养鹅鸭，蔬果足山家。赤午农耘稻，清宵妇缉麻。烝尝先敬慎，婚嫁稍奢华。长吏民皆畏，无烦刑法加。
海门雨过同伯川赋
作者：吕时臣
朝代：明

藻烟布地不须芟，云鸟依人著隐衔。雨歇江干流一裛，风平树杪没孤帆。冬深蜃岛天长黑，潮入渔汀水不咸。只好钓车聊日计，海门到处斗巉岩。
海门雨过同伯川赋
作者：吕时臣
朝代：明
体裁：七言律诗

藻烟布地不须芟，云鸟依人著隐衔。雨歇江干留一篴，风平树杪没孤帆。冬深蜃岛天长黑，潮入渔汀水不咸。祗好钓车聊日计，海门到处斗巉岩。
游吴山寺同翟教谕沈嘉则父子次韵
作者：吕时臣
朝代：明
体裁：七言律诗

拂衣直上百盘梯，客自忘言鸟自啼。万里潮声回玉垒，四围山色护璇题。僧来竹下风初动，帆过峰前日欲低。不是春深武陵处，碧云芳草也能迷。
灵物篇赠徐文长
作者：吕时臣
朝代：明
体裁：古风

越王去后几千载，击豹吞蛇鬼物悔。疑是东南地不平，秦皇帝来塞沧海。海既不可塞，山亦不可改，山川灵气属真宰。一朝六甲排天云，白日风雷下三界。蛟鱼螺虫不敢语，千岩万壑发光采。发光采，光陆离，孕四角，吐三眉。天地失色神鬼失奇，黄金万斛将何为。昔年曾同天马驰，神明天子知不知，于乎灵物知为谁。
燕市侠儿篇
作者：吕时臣
朝代：明
体裁：五言排律

跳丸极挥雐，谁家金虎郎。片言作喜怒，一剑誓存亡。纵酒骂燕市，斗鸡赌赵娼。无劳语姓氏，谁敢学行藏。直使心为铁，宁辞血溅裳。几时一击筑，杀性报刚肠。
留乾二兄宿寄寄山房时陈张华三客别去
作者：吕时臣
朝代：明
体裁：古风

吾宗老兄弟，秋阴过我屋。屋中亦有客，相聚极款曲。客子俱高尚，主人且不俗。山家贳浊酒，山妻剥新谷。饭罢强出门，泥淖没双足。客散远人留，就我小窗宿。对床写沈抱，风雨不秉烛。明朝君复去，落日委空谷。
留别沈大参同沈嘉则张平叔
作者：吕时臣
朝代：明
体裁：古风

广田旷平野，伏槛窥寥廓。一雨自东来，大风时作恶。霆霓走檐楹，阴阳竞磅礴。顷以毛发平，天车回巨壑。淅淅繁燠销，天地转霋霩。主人命酒来，逶迤出林薄。馈我雕玉盘，持我鸬鹚杓。唱以青凤词，舞以黄金索。东池潮正平，西浦日半落。不问客量何，促席罄斟酌。十年兵革间，此日藉兹乐。张衡将去吴，沈约欲骑鹤。予亦濠梁行，同来讵可约。胜地岂易逢，多君复脱略。人命亦可畏，流光迅火烁。若然不痛饮，徒尔受踖䠞。多谢主人贤，怜才任乐托。不意数百年，大雅喜复作。长啸别君去，爽气布江郭。
留别谢少府子鲁
作者：吕时臣
朝代：明
体裁：五言律诗

木落见中州，遥连白帝愁。黄河临断岸，明月上孤舟。作客已多岁，还家又暮秋。思君西下日，寒叶满江流。
病卧听雨
作者：吕时臣
朝代：明
体裁：五言律诗

今春病易得，结客亦无欢。树老吐花涩，山高落木寒。半空悬雨脚，万马战河干。卧起无人问，何妨不带冠。
秋田为李生得衣字
作者：吕时臣
朝代：明
体裁：五言律诗

明农兼课子，田舍有书帏。罢亚霜初下，鸡豚秋正肥。西风菰米饭，落日豆花扉。已得遗安计，无嫌老布衣。
积雨
作者：吕时臣
朝代：明
体裁：七言律诗

竹里柴门枕水滨，野云能就主人贫。雨声不绝过三月，节气无端闰仲春。山阁坐来时得鸟，溪桥行尽不逢人。村居莫道无知已，屋外青山足四邻。
答唐太守久雨见怀韵
作者：吕时臣
朝代：明

忽忽年来事，栖栖老后怀。鸟归巢断木，蚁出漏空阶。吾道偏宜懒，江河不可排。秋风一雨歇，山色满虚斋。
自吴越望金陵寄余太史丙仲
作者：吕时臣
朝代：明
体裁：五言律诗

出门已三月，烟雨暗钱塘。薄素馀双屐，浮名寄一航。潮声吞落日，花气湿行装。白下春将遍，王孙草正芳。
舟中冬夜寄冯明府汝行
作者：吕时臣
朝代：明

岁事惊心一叶过，不知客梦夜如何。卧闻群雁鸣沙碛，起看层冰幂野河。洛下帆樯淮水尽，舟中言语楚人多。此时别有伤离处，肠断南船商女歌。
舟次西华
作者：吕时臣
朝代：明

雁过停舟处，徘徊野色迟。城根流水抱，岸角断桥垂。烟集栖埤鸟，风寒牧马陂。岂堪今夜宿，短笛隔船吹。
藐姑射龙子祠同吕中翰裴黄强陈四散人
作者：吕时臣
朝代：明
体裁：七言律诗

思弄烟霞藐姑射，特携笙鹤访仙灵。龙人夜出山云湿，鹿女时过草树腥。碑卧石根春寂寂，海通岩骨水泠泠。我将抱瓮同真隐，家在江南小洞庭。
襄阳曲
作者：吕时臣
朝代：明
体裁：五言绝句

襄阳众女儿，齐唱大堤曲。假令欢不欢，屈使汉江绿。
襄阳蹋铜蹄
作者：吕时臣
朝代：明
体裁：五言绝句

青蒲没汉水，白马度襄阳。男儿但得意，何处非故乡。
诸公邀登甘露寺留别
作者：吕时臣
朝代：明

天风飘忽绩袍轻，两度登临慰客情。疏磬雨催山寺晓，乱帆春放海门晴。江回铁瓮三吴尽，潮过金陵七泽平。明日别离何处问，断肠烟树漫芜城。
诸公邀登甘露寺留别
作者：吕时臣
朝代：明
体裁：七言律诗

天风飘忽苧袍轻，两度登临慰客情。疏磬雨催山寺晓，乱帆春放海门晴。江回铁瓮三吴尽，潮过金陵七泽平。明日别离何处问，断肠烟树漫芜城。
读史
作者：吕时臣
朝代：明
体裁：古风

老惫力不加，闷且检故策。中天星者黄，大泽蛇者白。人定未敢窥，天定讵容易。肌发不自理，获寸反失尺。妄知海浅深，徒衒探珠客。尤物挥不去，奇货岂再得。郁郁墙之东，邈焉天地隔。
贫士
作者：吕时臣
朝代：明
体裁：古风

短衣不蔽胫，蓬发自吹面。无力营生产，甘心委笔砚。桑间屋两间，枯茆覆不遍。爱读古人书，析理极欢忭。纵令万黄金，焉能夺吾贱。
赠唐刺史
作者：吕时臣
朝代：明
体裁：五言律诗

贤哉唐刺史，休沐已多时。直道为时忌，初心祗自知。卫生惟莳药，谢客不论诗。偶值竹林下，相忘酒一卮。
赠鹅池道士
作者：吕时臣
朝代：明
体裁：古风

鹅池道士何所事，摩顶向天手垂地。家在赵州人不知，箕子之胄古姓氏。箨冠不正綦履穿，风雪一蓑行乞市。儿童遮道作戏嬉，大人白眼但瞋视。我独羡渠啸咤人，只愁无酒不愁贫。终夕对人突无语，诗画一发能通神。咆勃气来便使酒，白日当筵骂太守。绵山汨水义可投，不惜千金丧匕首。早知骏骨成蹉跎，悔不临池学泛鹅。无端我向秦中去，劝君隐卧湘山阿。
车马行
作者：吕时臣
朝代：明
体裁：古风

车行黄尘北，马行黄尘南。遥遥千万里，忧思我独含。车行祝其轮，马行祝其蹄。驭者苟不慎，一失无完期。
过内乡县奉怀荆南主人
作者：吕时臣
朝代：明

乍闻人语觉殊方，万叠山溪出内乡。梦里潇湘云缥缈，望中函谷树青苍。衰年不得为秦赘，多病犹堪学楚狂。囊底余金曾卖赋，令人到处说元王。
过山阳有感
作者：吕时臣
朝代：明

黄金散尽不封侯，始信浮生总浪游。漂母祠前芳草暮，淮阴道上白云秋。帆收远寺钟初定，角转重城水乱流。多少英雄死无处，何如吹笛下扬州。
还山閒咏
作者：吕时臣
朝代：明
体裁：七言律诗

年年海外困风尘，两度还山值莫春。齧笋林鼪常伺夜，啄樱山鸟惯防人。清江小阁更无事，麦饭虾羹差合贫。几夕清魂飞海峤，只疑天马是前身。
送西僧渡海
作者：吕时臣
朝代：明
体裁：五言律诗

一谢西来路，重登东土船。舟中如旧国，海外更何天。咒食鱼龙出，然灯岛屿悬。当年杯渡者，许尔有同缘。
遣辂儿业医还家
作者：吕时臣
朝代：明
体裁：七言律诗

地有桑麻屋有茅，百年旧业莫全抛。海头春暖鱼生子，天目冰消虎出巢。审雨下田乘早莳，卜晴采药及时炮。渔樵到日如相问，阿父吟长忆故交。
邵伯值四十舍弟陪臣
作者：吕时臣
朝代：明

井邑遭兵燹，移家近马湖。黄巾余党在，白发故人无。亲老仍多病，田荒不及租。他乡今夜月，相对话穷途。
酒债
作者：吕时臣
朝代：明
体裁：七言绝句

多病平生酒有缘，堇溪芜没不生铅。新年买得田三角，紫糯多栽当酒钱。
金山寺
作者：吕时臣
朝代：明
体裁：五言律诗

万古一卷石，东南何壮哉。半江截吴楚，两岸瞰楼台。僧饭芜城乞，人烟铁瓮来。春深龙听法，风雨带潮回。
金陵雨霁登吴子充山人长吟阁次韵
作者：吕时臣
朝代：明
体裁：七言律诗

五岳穷搜老未閒，长吟此日共跻扳。相逢到处俱为客，大隐明时不在山。绛阙春深烟树碧，石城雨过草花斑。六朝事业渔歌里，江上浮云自往还。
钱塘江送周水二君入闽
作者：吕时臣
朝代：明
体裁：七言绝句

江上秋高雨气清，却怜二子七闽行。蛮天无雪迷烟瘴，多嚼槟榔莫计程。
铜雀台
作者：吕时臣
朝代：明
体裁：古风

魏祖兆黄星，神器若天假。铜雀何丽哉，峻天失大厦。燕赵刮铅华，齐梁疲陶冶。延袤亘无地，层冥烟雾洒。八极围寸眸，雄观绝天下。漳河不断流，千秋一平野。日落鬼狐啼，焉知谁氏者。但见耕田夫，争卖土中瓦。
閒行即事
作者：吕时臣
朝代：明
体裁：七言绝句

竹屋炊烟四五家，门前潮水绕寒沙。道人日晚乞食去，鹅鸭满田蚕豆花。
阻雨七峪
作者：吕时臣
朝代：明
体裁：古风

昨过邓州里，合宿内乡堧。雨积马蹄烂，水啮石齿穿。多瘿防水土，常潦患山川。雨乘风气作，一雨争流泉。大河高于屋，凌昏树杪眠。渡者慎无渡，田父何以田。我亦山中人，与尔相忧煎。
雨中渡钱塘留高文中宅出新词谱以侑觞
作者：吕时臣
朝代：明
体裁：七言律诗

碧云芳草满天涯，相见应怜岁月迟。半夜开尊留客处，片帆带雨渡江时。青莲许结山中社，白雪教传郢上词。且醉且歌休问讯，浪游原不计归期。
风雨登郡城
作者：吕时臣
朝代：明

剑倚江天动远思，江南乱后独归迟。满城风雨收镫夕，万户弦歌破贼时。欲采骊珠候潮落，且凭雉堞看云移。终期买棹沧波上，相唤妻儿理钓丝。
黄河舟中寄姚水部汝建
作者：吕时臣
朝代：明
体裁：七言绝句

淲淲南风㶁㶁流，天吴吹雨冷惊秋。愁来不信头能白，烟草江南六六洲。
啸台
作者：吕楠
朝代：明
体裁：七言绝句

肩舆扶上啸高台，万里风烟拨不开。试问孙卿缘底事，野花啼鸟不衔杯。
天津
作者：吕楠
朝代：明
体裁：七言律诗

天津城下水浮天，海口东来万里烟。遥见帆樯云外落，却疑日月镜中悬。鹤巢不避波涛险，蜃阁常依岛屿连。愧是乘槎银汉客，几回吟望斗牛边。
安乐窝
作者：吕楠
朝代：明
体裁：七言绝句

乱石堆中安乐窝，高风千古重山河。我来欲起羲皇睡，细问当年首尾歌。
渡黄河
作者：吕楠
朝代：明
体裁：七言绝句

宁陵三渡小黄河，喜见夔州笑祝鮀。更出寒江渔父雪，酒酣长忆渭阳坡。
游郊东道院
作者：吕楠
朝代：明
体裁：五言律诗

寻幽过道院，晓雾绾珠林。小径苍苔合，层轩翠竹深。南山长对面，渭水更关心。雨后千花醉，风前百鸟音。
题冷泉寺
作者：吕楠
朝代：明
体裁：七言绝句

灵石北来过冷泉，绵山日午散轻烟。风尘奔走无停息，兰若云深僧正眠。
绿野书院谒横渠先生祠
作者：吕楠于
朝代：明

二月入武功，载谒横渠祠。春桃杂芳涧，好鸟鸣夭枝。绿野终南翠，含情实在兹。昂求曾夙夜，人亡道未涯。彻皋下程氏，执礼西仲尼。表时脱支蔓，订顽那有私。瞻依真气象，无复梦中疑。兹邦有君子，迹殊路不岐。豪迈存馀烈，高怀有我知。鹏飞要扶摇，鲲化自天池。斯文应不斩，白日令见之。
万竿烟雨图为童佥宪赋
作者：吕渊
朝代：明

君不闻淇水隈，烟笼万个绿猗猗。又不闻湘江曲，雨过千竿齐挺玉。淇峰湘流各一方，遥遥相隔千里长。君胡巧将缩地诀，并作无边烟雨乡。鹧鸪声近黄陵庙，山接九疑猿夜叫。少年曾记画船轻，百咏新诗随口道。今日看图忆少年，老怀衰鬓两茫然。总有琅玕可人景，愧无珠玉惊人篇。闻君爱竹几成癖，沙土南金灰白壁。閒来酣听戛铿鸣，静里饱观苍翠色。君兮君兮听我歌，江上年年风雨多。竹花零落碧云冷，奈尔凤饥无食何。
入连云栈
作者：吕渊
朝代：明

栈阁难行说与君，来游方信峻连云。江从鸟道声偏急，山到鸡关势渐分。岚气涨空朝叆叇，林阴蔽日昼氤氲。吟边忽动乡关思，风雨猿声不可闻。
关索庙
作者：吕渊
朝代：明
体裁：七言律诗

终古雄威孰政俦，独遗野庙向山头。滇阳南上一千里，白水东流几万秋。花落庭前春寂寂，鸟啼关外路悠悠。三分天下功劳著，父子精忠冠九州。
和童佥宪士昂咏雪
作者：吕渊
朝代：明

隆冬气凛冽，朔风布威严。同云糊正密，六出渐飞添。纷纷花絮杂，片片琼玉兼。高堆瓦将覆，乱落尘不沾。碧鸡没孤喙，金马埋双尖。皎洁炫晴瀑，虚明夺夜蟾。梅枝飘素粉，竹叶悬牙签。灞桥诗助思，锦帐酒伤廉。玉花轻入幔，冰柱细垂檐。自闻谢女咏，翻似织成缣。
和黄绣衣忠清堂韵
作者：吕渊
朝代：明

黄甲高标赐出身，一官今喜立通津。谠言曾落将军胆，直气仍埋御史轮。葵萼寸心常向日，梅花清骨不沾尘。少年更际平成会，封事还看达紫宸。
商山耸翠
作者：吕渊
朝代：明

重重秀色翠模糊，展出天边一画图。瀑布喜看飞壑泻，荡胸时见断云孤。千寻玉柱排青笋，九叠金屏上锦芜。最爱初经风雨后，满林香雾乱禽呼。
城西别墅为素轩钱公作
作者：吕渊
朝代：明

滇南城外路西分，水绕山回秀作纹。杨柳四堤张翠幄，稻梁千顷布黄云。渠通泽国鸥频入，地近仙家犬不闻。几度叨陪清宴乐，却疑身世远尘氛。
太华来青
作者：吕渊
朝代：明

排空高插净无埃，万朵芙蓉映日开。拄笏岚光和露滴，卷帘晴翠扑人来。地连金马岧峣耸，势压青螺宛转回。我欲题诗最高处，凌风飞上紫霞堆。
川江夜雨忆近侍诸同年
作者：吕渊
朝代：明

西风吹雨夜潇潇，独卧舟中正寂寥。声滴蓬窗孤梦破，寒生衾枕旅魂销。黄牛庙古滩声急，白马江空木叶凋。遥忆同年诸近侍，金门斜月正趋朝。
松岛春云
作者：吕渊
朝代：明

积石移松满户庭，春云飞绕似林坰。日烘瑞彩香盈盖，雨湿浓阴翠满屏。三径飘扬迷鹤梦，半岩舒卷带龙腥。呼童净扫窗前影，自起挥镵斲伏苓。
林亭玩月
作者：吕渊
朝代：明

林亭明月趣偏嘉，知是滇南好事家。一片寒光清属影，十分秋色瑩无瑕。翠盘香露翻金粟，荷盖西风老桂花。恍似水晶宫殿里，几回忘却在天涯。
林亭玩月
作者：吕渊
朝代：明
体裁：七言律诗

林亭明月趣偏嘉，知是滇南好事家。一片寒光清属影，十分秋色莹无瑕。翠盘香露翻金粟，荷盖西风老桂花。恍似水晶宫殿里，几回忘却在天涯。
楚水吟怀
作者：吕渊
朝代：明

楚江秋晚净无埃，五两高悬画鹢开。落日亭亭催客去，青山隐隐送诗来。月临湘水猿声断，云冷衡阳雁影回。佳句入囊珠玉旧，客边谁与共敲推。
武攸道中怀诸同寅
作者：吕渊
朝代：明

千里巡行属暮秋，宦情羁思两悠悠。安边愧乏班生略，恋阙空怀杜甫忧。月夜闻猿寻野寺，霜晨策马度林丘。相知若慰驱驰苦，珠玉何妨每见投。
洞庭夜月
作者：吕渊
朝代：明

洞庭湖外岳阳城，景到秋深月倍明。金跃浮光风欲定，璧沈千影浪初平。君山？？连云气，湘水悠悠到雁声。遥想登楼清兴足，倒骑黄鹤去吹笙。
洞庭夜月
作者：吕渊
朝代：明
体裁：七言律诗

洞庭湖外岳阳城，景到秋深月倍明。金跃浮光风欲定，璧沈千影浪初平。君山��连云气，湘水悠悠到雁声。遥想登楼清兴足，倒骑黄鹤去吹笙。
淮河晚泊
作者：吕渊
朝代：明

乘轺千里戴君恩，舟抵淮河日已昏。万井人家城外市，几行烟树水边村。钟鸣兰若僧归渡，犬吠茅檐客到门。抚枕篷窗不成寐，满怀离思向谁论。
湘江烟雨
作者：吕渊
朝代：明

潇湘两岸树模糊，烟雨霏微似画图。鸿雁影斜风正急，鹧鸪声断日将晡。帆从青草湖边落，酒向黄陵庙下沽。无限凄凉禁不得，几回回首望神都。
留别贵州吴总戎
作者：吕渊
朝代：明

壮年曾忆叙边城，今日相看鬓已更。款曲几巡新漉酒，殷勤一段旧交情。柳营近拜将军命，薇省仍叨岳伯名。明日又成千里别，滇南回首暮云横。
绣衣郭公询知郡博高君善诲诸生略无责报之意因大书仁寿二字嘉之予赋一律用张其美云
作者：吕渊
朝代：明

侍御多能笔似椽，特书仁寿为君贤。吴兴遗教尊胡瑗，太学诸生仰郑虔。齑饭每甘心有乐，束脩频却橐无钱。愿言终始全清节，应享声名过百年。
舂陵道中
作者：吕渊
朝代：明

蚤发潇南驿，晨光尚未明。山横疑水断，滩急讶舟轻。茅屋稀疏见，筒车远近鸣。民安边患息，千里乐巡行。
花台簇绣
作者：吕渊
朝代：明

春满亭台日乍长，百花开遍斗新妆。锦屏高映秋千索，金缕深围蹴鞠场。几阵轻风娇弄影，一番微雨细生香。东翁最喜留宾醉，更爇银灯看海棠。
茶坪
作者：吕渊
朝代：明

茶坪春雨后，旧干发新茸。雀舌微含翠，龙芽浅著红。小筐和露摘，疏篚带烟熏。汲水时烹啜，清生两腋风。
草砌铺茵
作者：吕渊
朝代：明

东风芳草正芊芊，匝砌铺茵亦可怜。叠翠不当车马径，生香偏近绮罗筵。蒙茸雅称游人坐，葱茜犹宜醉客眠。想见明公行乐处，只疑身在碧云边。
荷池夏雨
作者：吕渊
朝代：明

新凿荷池引水通，雨深花满趣无穷。盘倾珠颗齐翻翠，衣露霞绡半折红。四座凉生风细细，一帘香沁雾濛濛。此中清景真堪赏，何必移家住瀼东。
贵阳山色
作者：吕渊
朝代：明

贵阳山色最清幽，客里看山信马游。蛾黛千层朝雨过，螺青一抹暮云收。人家结屋连村住，涧水浮花绕郭流。佳兴满怀清可掬，诗成频向锦囊投。
赠徐宪副西还
作者：吕渊
朝代：明

江水碧于苔，归舟不舍开。梦缘情易得，愁为别难裁。树色迎征旆，花香沁酒杯。到家秋欲近，松菊共徘徊。
过常德留别李总兵
作者：吕渊
朝代：明

不睹芝眉二十年，相思每诵寄来笺。经行正拟欢连日，往返那期恨一天。白发无情催我老，青云有路让君先。明春尚得趋朝便，肯约歌呼醉画船。
连云叹
作者：吕渊
朝代：明
体裁：古风

连云栈道如升天，千山万山相盘旋。上有古今不伐之老桧，下有昼夜不息之飞泉。林深未知清昼永，但闻百鸟相和巧出音绵绵。鹧鸪之语人共识，分明似诉行不得。客怀闻此倍感伤，驻马看云长叹息。鸡头关前山最高，我马已痡仆亦劳。悬崖万丈陡壁立，俯瞰群岭同儿曹。乌龙江里涛声恶，日日轰雷惨寒骨。奔流直与沧海通，势自天成非禹凿。我来对此心茫然，便欲解绶思归田。乃知王事未可缓，行行且诵皇华篇。皇华四牡歌再续，上德未宣怀靡足。何当两腋生羽翰，顷刻抟风到西蜀。
连云叹
作者：吕渊
朝代：明

连云栈道如升天，千山万山相盘旋。上有古今不伐之老桧，下有昼夜不息之飞泉。林深未知清昼永，但闻百鸟相和巧出音绵绵。鹧鸪之语人共识，分明似诉行不得。客怀闻此倍感伤，驻马看云长叹息。鸡头关前山最高，我马已痡仆亦劳。悬崖万丈陡壁立，俯瞰群岭同儿曹。乌龙江里涛声恶，日日轰雷惨寒骨。奔流直与沧海通，势自天成非禹凿。我来对此心茫然，便欲解绶思归田。乃知王事未可缓，行行且诵皇华篇。皇华四牡歌再续，上德未宣怀靡足。何当两腋生羽翰，顷刻搏风到西蜀。
送张都督至陜西遇陈同寅金
作者：吕渊
朝代：明

近捧纶音迎使臣，马蹄三月到西秦。一春独咏无佳句，千里相逢有故人。夜雨郊原芳草合，东风庭院落花新。相看莫怠咨询职，盛世青年好致身。
金陵酒兴
作者：吕渊
朝代：明

奉使南行属暮秋，长途千里去悠悠。青山满眼遍京口，画舫连樯遮石头。抚景信知天地客，感怀无奈古今愁。一尊且作簪缨会，痛饮厌厌夜不休。
雪屋焚香
作者：吕渊
朝代：明

吟窝新结小崆峒，静爇名香趣不穷。四壁晴云生夜白，一星温火吐春红。水晶帘静诗魂爽，银叶炉深鼻观通。睡起只疑春色暮，满帘飞絮月朦胧。
题便面
作者：吕渊
朝代：明

碧天如洗月团团，露滴松梢夜气寒。记得画船经赤壁，酒醒诗就倚篷看。
题宋徽宗潇湘鸲鹆图
作者：吕渊
朝代：明

御墨淋漓玉数枝，画图潇洒使人悲。春风鸲鹆湘江景，不似龙沙夜雪时。
题小景
作者：吕渊
朝代：明

绿树桥头路转回，水光山色映楼台。扁舟荡入荷花里，知是游人避雨来。
题曹佥宪三茅山水图
作者：吕渊
朝代：明

三茅山水何奇哉，形胜彷佛东蓬莱。山峰高耸彩云表，水道近接沧江隈。四时景物多佳致，一入春来更明媚。杨柳轻垂翠带长，杏花艳吐胭脂丽。松梧竹木交加新，梵王宫殿高嶙峋。峨峨宝刹矗天际，小小画船撑水滨。乡村远近多茅屋，朝出耕兮夜归读。溪畔时逢访友人，林间数遇携琴仆。青帘摇飏酒家前，一行飞鸟来青天。眼中总是吟哦具，意外了无尘俗牵。曹公于此筑居第，子孙绳绳习诗礼。科甲相传继后先，簪缨奕叶光闾里。一从出仕趋金门，十载思家劳梦魂。闽山路隔无飞雁，滇海宵深感断猿。迩来忽得唐王宰，故里画图随笔洒。新花新树景还同，旧水旧山形不改。看图对景情依依，飘然便欲抽簪归。却忆君恩未能报，抚卷尽日徒欷歔。朅来索我题长句，我亦三茅邻近住。何当与子赋归欤，同老林泉最清处。
题李侍御山水图
作者：吕渊
朝代：明

山色满郊原，幽深隔市喧。孤舟横古渡，荒径掩衡门。野树烟光薄，溪桥曙色分。依稀故园景，吟对欲销魂。
题镇江多景楼
作者：吕渊
朝代：明

独倚危楼眼界宽，无边风景恣盘桓。四围花木如屏拥，千里江山入画看。帆破晚烟归别浦，雁拖秋色下空滩。来今往古诗何限，景物难穷思易阑。
上元日怀两弟
作者：吕潜
朝代：明
体裁：五言律诗

已断江南梦，荒园胜事增。远滩春社鼓，寒月草堂灯。浊酒因邻得，嘉蔬近圃登。佳时兄弟隔，愁思独难胜。
大水渡泗州
作者：吕潜
朝代：明
体裁：五言律诗

浩浩春涛阔，孤城一叶浮。烟城淮水暮，风雨泗陵秋。戍垒存官渡，芦花伴客舟。年年涉江渚，愁绝此中流。
成都杂感
作者：吕潜
朝代：明
体裁：七言绝句

繁华闺阁重诗书，赋就朋笺锦不如。万里桥头凝望眼，枇杷花下更谁居。
归田
作者：吕烱
朝代：明
体裁：古风

吾本语溪人，稍娴农家务。桑麻蓊如林，春深足蚕布。硗田虽薄收，料理免饥饿。稚子候我还，野老复相顾。谓予干五斗，误此去乡故。南山空自青，谁与对朝暮。及今巾车归，啸咏不相负。
十月写怀
作者：吕皞
朝代：明

淮南十月类清秋，最爱山扉雾雨收。时事向人慵侧耳，晏眠如释但梳头。将陈病状求终养，敢负王官傍此州。记得先朝年弱冠，殿中时引翠霓裘。
己酉元日
作者：吕皞
朝代：明

三于郡国阅春正，二载龙飞戴圣明。北极红云香篆暖，东风金水柳丝晴。江湖卧处惊垂老，礼乐兴期问两生。为负涓埃未归去，敝庐元有薄田耕。
次韵文宗儒感怀
作者：吕皞
朝代：明

霭霭山云载雨浓，雨收还对两青峰。隔林幽鸟如相语，照水孤花只自容。南陌春归惊短梦，西窗酒醒见高舂。拟参玉板禅师去，连日东风长箨龙。
登黄鹤楼识兴
作者：吕盛
朝代：明
体裁：七言律诗

楼名黄鹤几千秋，鹤载仙还竟莫留。景物尚余前日胜，经营曾与昔人谋。风飘桂子香清骨，浪滚芦花白满洲。更喜汉阳相对峙，隔江疏柳正当楼。
多丽
作者：吕福生
朝代：明

夜未央，蛩声一片侵床。漏滴沥、云颓雨咽，谱成半枕凄凉。空怅望、纤林带月，不堪闻、孤雁啼霜。灯泪红残，香心字冷，难将樽酒倩疏狂。恨人去，天涯路远，抛却好春光。向只道，相思有梦，毕竟荒唐。破愁烦、蝇头绣句，花笺印叠鸳鸯。更关情、楼西倚闷，最消魂、灯下凝妆。月不长圆，花原易落，一时也抵百年长。终凝恋、斜阳衰草，别袂共离觞。一点点，鲛衫欲湿，界破檀黄。
儆学诗十首
作者：吕维祺
朝代：明
体裁：七言律诗

若果真知德不孤，从何下手作工夫。心无恻隐非人也，学有朋来亦乐乎。性以诚明为血脉，仁将孝弟是头颅。偏于此处多亏欠，却向枝枝节节图。
再题黄粱梦八首·其一
作者：吕维祺
朝代：明
体裁：七言绝句

古柳孤祠老北风，荒堂停马问田翁。大家同入青磁枕，何独卢生是梦中。
再题黄粱梦八首·其七
作者：吕维祺
朝代：明
体裁：七言绝句

年年题句笑邯郸，请入卢生枕窍看。只恐梦魂穷尽处，更寻别窍到槐安。
再题黄粱梦八首·其三
作者：吕维祺
朝代：明
体裁：七言绝句

黍饭蒸残枕窍开，才知身是梦中回。烦君更入游仙枕，携出当年富贵来。
再题黄粱梦八首·其二
作者：吕维祺
朝代：明
体裁：七言绝句

梦到封侯不肯归，半生荣遇欠伸非。蒙庄落魄何曾见，只解蘧蘧化蝶飞。
再题黄粱梦八首·其五
作者：吕维祺
朝代：明
体裁：七言绝句

梦里说醒仍是梦，醒来说梦说仍痴。枕中如意前身事，宁信青驹非梦时。
再题黄粱梦八首·其八
作者：吕维祺
朝代：明
体裁：七言绝句

谩说开元梦迹奇，吾曹身世亦如之。只今邮馆谁蒸饭，点化黄粱未可知。
再题黄粱梦八首·其六
作者：吕维祺
朝代：明
体裁：七言绝句

销磨尘世一炊中，五十馀年事业空。但惜身登铉鼎日，不曾亲见鲁姬公。
再题黄粱梦八首·其四
作者：吕维祺
朝代：明
体裁：七言绝句

休惊一梦百年多，就是百年元易过。冷眼梦场看做梦，一拳搥碎枕如何。
午睡
作者：吕维祺
朝代：明
体裁：七言绝句

晴日落花花更开，半墙新柳带烟来。可怜春色偏宜睡，不是流莺唤不回。
春日范质公寄诗奉和·其一
作者：吕维祺
朝代：明
体裁：七言绝句

记得来年对酒馀，小窗拈韵看盆鱼。自从忙到春光了，肠断东风半纸书。
春日范质公寄诗奉和·其二
作者：吕维祺
朝代：明
体裁：七言绝句

怜春春望望东溟，一派云烟画不成。寻到武陵花放处，渔郎可是便无情。
祷雨集诗·其一
作者：吕维祺
朝代：明
体裁：四言诗

五月鸣蜩，六月徂暑。七月流火，靡神不举。庶几夙夜，以祈甘雨。何多日也，宁不顾我。
祷雨集诗·其二
作者：吕维祺
朝代：明
体裁：四言诗

其雨其雨，雨我公田。夜如何其，三星在天。田祖有神，出话不然。适彼乐土，迄用康年。
长山城楼秋望·其一
作者：吕维祺
朝代：明
体裁：五言律诗

雨树晴如洗，烟沙日似春。水寒清见底，峰远翠初匀。露湿秋衫薄，风轻爽气新。浮云多世态，飘泊正愁人。
长山城楼秋望·其二
作者：吕维祺
朝代：明
体裁：五言律诗

晓望清添翠，平林叶半红。杵砧村院里，楼阁水光中。野径人行早，烟汀雁点空。翛然寻古意，斜渡小桥东。
巨枫诗
作者：吕铭
朝代：明

宋世谁培双干枫，隆隆秀起逼层峰。高标倍可追三桧，古邑真堪匹五松。春雨香凝千点绿，秋风叶改万枝红。山人不辩何年物，趺坐浓阴咏化工。
长桥晚眺
作者：吕需
朝代：明

远眺成高陟，因之解睡魔。碧天秋水渺，戏树夕阳多。列岸摇酤旆，连舟起棹歌。欣逢谢康乐，吟啸更如何。
达摩面壁洞
作者：吕颙
朝代：明
体裁：五言律诗

古洞攀萝入，深栖妙独传。已含石上月，不扰镜中天。冉冉芦江雪，翩翩葱岭烟。晚参惜未悟，结郁在诸缘。
海珠寺
作者：吕飞熊
朝代：明

日冷江寒走暮烟，渚清沙浅过游船。松檐燕雀春能语，石窦鱼龙夜不眠。城里孤峰偏出海，枕边流水欲稽天。红尘扰扰还今古，渔子清歌自渺然。谁布黄金海上回，望中楼阁俨蓬莱。波涛万里吹天转，画角孤城动地来。水落鱼梁时抱石，夜深蜃气暂成台。乘流会有清酤好，贪看江云懒纪杯。天风吹浪鼓溟溟，勺水犹堪敌巨灵。地似折芦曾面壁，人疑登岸得心经。日沉尽见楼台紫，潮落空馀宇宙青。闻道海龙能听讲，夜深还扣绿萝扃。
海珠寺·其一
作者：吕飞熊
朝代：明

日冷江寒走暮烟，渚清沙浅过游船。松檐燕雀春能语，石窦鱼龙夜不眠。城里孤峰偏出海，枕边流水欲稽天。红尘扰扰还今古，渔子清歌自渺然。
海珠寺·其三
作者：吕飞熊
朝代：明

天风吹浪鼓溟溟，勺水犹堪敌巨灵。地似折芦曾面壁，人疑登岸得心经。日沉尽见楼台紫，潮落空馀宇宙青。闻道海龙能听讲，夜深还扣绿萝扃。
海珠寺·其二
作者：吕飞熊
朝代：明

谁布黄金海上回，望中楼阁俨蓬莱。波涛万里吹天转，画角孤城动地来。水落鱼梁时抱石，夜深蜃气暂成台。乘流会有清酤好，贪看江云懒纪杯。
题肤功雅奏图
作者：吕飞熊
朝代：明

仙人窟宅自罗浮，人世还推第一流。天上星辰供指顾，古来名物备兼收。腾骧早具吞胡气，慷慨曾抒定国谋。辽海风清归胜算，塞垣氛净识先筹。雕戈远振徽猷盛，布帽旋膺宠眷优。幕府几年看赐剑，枫宸今日近垂旒。主张文运称司命，给引冠裳过蹇脩。驽质独惭难御李，鲰生无计效依刘。北门锁钥应重寄，高阁麒麟定许酬。计日升平知不爽，多君全慰旰宵忧。
和赵库部元实景云篇
作者：吕高
朝代：明

卿云郁郁覆中天，烂结绯文五色鲜。光泛紫霄流凤盖，影垂金阙照龙旃。渐看捧日归仙掌，故欲从龙袅御筵。此日仙郎挥藻赋，蓬莱亲献沐恩篇。
暮秋述怀
作者：吕高
朝代：明

潇潇寒雨对高秋，寂寂空床拥敝裘。归向钧天频有梦，挽回沧海独无谋。平生颇爱任公子，末路方思马少游。珍重故人招隐意，家园南郭可淹留。
渡三河
作者：吕高
朝代：明
体裁：五言律诗

白马渡三河，春风起绿波。天围燕树合，山绕汉宫多。落电流弓影，青云遏剑歌。边烽方未息，吾敢问渔蓑。
渡江
作者：吕高
朝代：明
体裁：七言绝句

楼船早下金门客，凤节遥归铁瓮城。屹屹海楼重拭目，萋萋江草故含情。
登望海楼
作者：吕高
朝代：明
体裁：七言律诗

独上高楼望海天，烟波何处接神仙。桑山吞吐云霞结，蜃阁虚无日月悬。白雉不传洲岛贡，浮槎欲上斗牛边。汉皇秦帝俱黄土，玄圃丹丘梦杳然。
省中直宿
作者：吕高
朝代：明

疏星历历露为霜，独宿瑶宫夜未央。树色暗浮天仗外，香烟遥接御炉傍。钧天月上闻长乐，玉漏风移出建章。不遇武皇行幸日，空怜头白滞为郎。
秋日江上漫兴
作者：吕高
朝代：明
体裁：七言律诗

秋风江上思依依，浊酒苍苔坐不归。傍水芙蓉秋自好，向阳鸿雁夜深飞。孤槎落日停沧海，三殿祥云接紫微。漫采莼鲈酬昔愿，暂随鸥鸟息尘机。
悲秋阁联
作者：吴
朝代：明
体裁：联

痛绝列遗德；哀哉泣临轩。
忆王汝成吹笛
作者：吴䎖
朝代：明
体裁：七言绝句

夜半清歌绕苑屏，更兼羌笛动人听。吴郎一去春无主，谁擪新声入洞庭。
怀熊檗庵师在灵岩
作者：吴䎖
朝代：明
体裁：七言绝句

朝衣脱去更翛然，慧业生来即解禅。纵说江南风景好，旧人慵对李龟年。
春宫词
作者：吴一式
朝代：明
体裁：七言绝句

百啭流莺晓禁中，梦回惊起锦帏空。轰雷何处宫车过，独对桃花一树红。
关河阻船慰同行诸君
作者：吴一鹏
朝代：明
体裁：七言律诗

水宿风餐君莫愁，他乡聊复当春游。花间啄食鸟红尾，沙上浣衣僧白头。三户人烟看漠漠，百年身世任悠悠。关河过此知无碍，万里长风吹客舟。
节后见菊
作者：吴一鹏
朝代：明
体裁：七言律诗

重阳已过十馀日，才见疏篱菊有花。厌逐纷华供俗眼，独留冷淡伴诗家。清霜数朵水边净，落日一枝风外斜。为汝秋深慰萧索，酒酣聊取插乌纱。
过李海务
作者：吴一鹏
朝代：明
体裁：五言律诗

海国茫茫里，轻帆整复斜。杨花低度水，萍叶细黏沙。鱼米三家市，风烟一树鸦。不须嗟落寞，吾意本天涯。
嵩山高
作者：吴三乐
朝代：明
体裁：古风

望嵩岳兮乃在伊，洛之浦箕颍之隈。巃嵷万仞何奇哉，盘礡中原横九垓。阴阳昏晓多变态，吐吞日月相萦回。翠屏孤耸排丹嶂，二室东西宛相向。诸峰却立如欲摧，削出芙蓉千万状。紫峰高处从中起，瑶台绀宇白云里。古松偃蹇不知年，溪流惟见石齿齿。有峰六十信插天，森森剑戟白蜿蜒。玉女青童递隐见，紫微黄盖生云烟。上有三花之古树，下有百丈之飞泉。晴空片片洒寒雪，飞萝悬泻如珠连。我欲乘风到绝巅，恨无羽翰愁攀缘。策杖徘徊日将午，倏忽阴雷散轻雨。长风为我捲浮云，飞来倒挂岩前树。振衣宛转陟层巅，四顾茫茫小寰宇。神僧面壁人不知，仙子吹笙鹤自舞。即欲举手探月窟，广寒彷佛见银阙。醉把金壶餐绮霞，坐看玉镜邀明月。入石室，卧云门，划然长啸如雷奔。山鬼倚岩笑，山鸟绕树喧。灵怪恍惚不可测，更从何处问真源。君不见周家申甫原非偶，诗云岳降理或有。又不见卢鸿岩下草生春，卜居偏傍洗耳人。吁嗟乎。灵山自是毓精英，古来高士留其名。秀色揽结真堪挹，而我岂终轩冕者。红尘白马竟何为，不如栖息此山下。出山日落迷烟雾，回首恐失桃源路。他年倘得伴松筠，买山还许留诗赋。
雨后过会善寺观茶榜石刻
作者：吴三乐
朝代：明
体裁：五言律诗

寺雨人仍过，花香酒故随。寻源行水尽，披雾看山时。树杪闻清磬，苔馀认断碑。虎溪僧送客，一笑有相知。
春联
作者：吴三桂
朝代：明
体裁：联

帝力于我何有；臣清恐人不知。
同林兴祚登台城
作者：吴上瓒
朝代：明

寺侧寻山径，从空古蝶平。湖头舟不系，树杪叶无声。落日寒秋壑，飞烟薄暮城。归鸦声不住，相与怆游情。
秋寒
作者：吴上瓒
朝代：明

浪游春复夏，秋更滞陪京。片雨欺贫病，浮云薄世情。已知蓬鬓短，不逐客愁生。忽听南征雁，空思寄远声。
丁丑元日
作者：吴与弼
朝代：明

往事浑如梦，春风忽又新。浮生空白发，依旧一瞢人。
七月二十六日作
作者：吴与弼
朝代：明

流光一飞电，夙志良堪羞。末契何所托，尘编日遮眸。窗得竹林幽，亭有荷池胜。浅薄谅何为，于焉托馀命。
万石渡舟中
作者：吴与弼
朝代：明

抄书曾作豫章行，记得扁舟夜此停。异日重来头尽雪，不堪惆怅忆平生。
三峰亭
作者：吴与弼
朝代：明

一亭危构接云烟，亭罢基存境宛然。重赋新诗留故事，清风从此更谁边。
三月十三月下感怀
作者：吴与弼
朝代：明

戊寅此夕月华清，步月溪头惜别情。滥沭皇恩天共阔，馀龄犹幸一身轻。
上顿渡舟中
作者：吴与弼
朝代：明

驱驰年少未应劳，万事无心任所遭。收拾琴书辞故郡，江山随处是诗豪。
下崖铺
作者：吴与弼
朝代：明

细搅群峰秀，閒吟一水清。当街跪亭长，新句幸留名。
下廒山
作者：吴与弼
朝代：明

为童多此游，负薪给吾爨。几度江湖上，青山梦中看。
下窑寺赠牛演
作者：吴与弼
朝代：明

晴山联骑度花阴，驻勒频倾故旧心。彼美禅关清夜宿，玉壶春酒又同斟。
不寐
作者：吴与弼
朝代：明

客梦醒时宵向分，欲将行止共谁论。黄流亵味君休问，只管吾心存不存。
不寐
作者：吴与弼
朝代：明

寒鼓三更后，孤衾未睡时。无穷身外事，逐一静中思。圣域何由入，灵台久自私。疏棂霜月白，愁况漫裁诗。
不寐
作者：吴与弼
朝代：明

愁来不成梦，梦回心耿耿。定力嗟学微，长夜谁予警。
不寐
作者：吴与弼
朝代：明

清夜迢迢境阒然，百年心事在韦编。可堪夙志浑孤负，空得浮生雪满颠。
不寐
作者：吴与弼
朝代：明

老去逾怜学圣难，日新程课敢容悭。细思夙昔无眠处，凉月纷纷五夜阑。
不寐
作者：吴与弼
朝代：明

辗转寒更梦不成，细思时止与时行。蹉跎徒有男儿志，枉向尘寰老此生。
与友人夜话
作者：吴与弼
朝代：明

话尽情难极，中宵眠更兴。古人俱已逝，后进竟何成。世路应皆醉，吾侪岂独醒。几回静想遍，无以答平生。
与吴贞游东陂石泉
作者：吴与弼
朝代：明

初冬天气已严霜，霁色家家穫稻忙。红树题诗归步缓，不知何处是仙乡。
与周文娄谅二生
作者：吴与弼
朝代：明

自叹虚名忝士林，慇勤孤负二生心。莫云春树他年梦，杰阁高轩记短吟。
与学者戴舆
作者：吴与弼
朝代：明

茕茕失怙未能言，鞠育劬劳仰母怜。稍及成童知择善，才邻弱冠已忘眠。镜当尘积光难缉，车向途艰势易颠。从此更敦千古志，躬行心得好拳拳。
与杨珉游大同原
作者：吴与弼
朝代：明

林西日月长，讲罢无馀事。东皋策吾马，聊尔川原憩。风景惟暮春，烟芳媚初霁。理会尘外心，道酣淡中味。惠然嘉友来，共此无怀世。
与诸生授康节诗道傍石
作者：吴与弼
朝代：明

好诗歌罢乐忘忧，不管浮生岁月遒。忽意莫春曾此坐，独吟时喜鸟相求。
与豫章吴生沼上亭子话旧
作者：吴与弼
朝代：明

两地关心久别情，相招亭子话平生。青藜缓步归来好，细咏新诗对短檠。
与钟生同宿东陂
作者：吴与弼
朝代：明

日落辞莲塘，东陂到已暝。烟雾村径微，灯花茅斋静。细语夜卧迟，月华发清兴。黄卷试一开，琅然共歌咏。
东坑幽涧
作者：吴与弼
朝代：明

一水泠泠逗密林，无名花草匝幽阴。苔矶终日不知暑，涤尽平生扰扰心。
东坑幽谷
作者：吴与弼
朝代：明

东坑有幽谷，邈尔浮云端。阴林白日静，石溜寒潺潺。苍苔人迹罕，好鸟时绵蛮。我游日心醉，閒谣澹忘还。
东坑幽谷
作者：吴与弼
朝代：明

崖倾谷转水溅溅，物外乾坤自杳然。待得岭头幽搆毕，时时来伴白云眠。
东斋读晦庵先生诗次韵
作者：吴与弼
朝代：明

朝朝黄卷自埋头，物外从教春复秋。座接好山青绕屋，门迎活水绿平沟。旧花匝径红如织，新竹成林翠欲流。课罢几回閒徙倚，谁怜心赏十分幽。
东游口占授小儿及诸生
作者：吴与弼
朝代：明

推窗已喜疏星烂，隔竹犹贪缺月明。素达行云流水趣，琴书又作小春行。一息犹存未敢閒，几车行李又江山。逐时旧典供朝夕，随地新诗赋往还。
东游口占授小儿及诸生·其一
作者：吴与弼
朝代：明

推窗已喜疏星烂，隔竹犹贪缺月明。素达行云流水趣，琴书又作小春行。
东游口占授小儿及诸生·其二
作者：吴与弼
朝代：明

一息犹存未敢閒，几车行李又江山。逐时旧典供朝夕，随地新诗赋往还。
东窗偶成
作者：吴与弼
朝代：明

虚窗寂寂隔红尘，踪迹虽贫乐甚真。法帖谩陶閒里趣，高眠时养病中神。
东窗即事
作者：吴与弼
朝代：明

积雪经旬倦出村，日将名教淑诸孙。疏狂每恨知非晚，性命谁人可得闻。
东窗独坐有怀先友秦庄仲纶
作者：吴与弼
朝代：明

旧游久矣怅晨星，溪上梅花岁又更。寂寞柴门多病际，平生双眼为谁青。
东窗诵陶诗
作者：吴与弼
朝代：明

时和风雨调，绿畴日滋长。吾意良淡然，晴窗坐虚敞。竹荫连琴书，幽苔隔尘鞅。流诵徵君辞，伊谁嗣清响。
东轩即事
作者：吴与弼
朝代：明

东轩高卧处，竹影乱虚檐。借问轩中事，新功细学谦。
东轩即事
作者：吴与弼
朝代：明

公事缠弥旬，寸心靡敢放。岂惟学古难，人欲诚易荡。昨宵拟见官，风雨不成往。偶此东窗下，暂然閒俯仰。遍阅旧时吟，静思新志向。疑似寔自蒙，伊谁一指掌。洙泗迹既陈，洛闽且绝响。安得同志人，灵台期共养。
东陂
作者：吴与弼
朝代：明

迢迢透长源，滔滔流昼夜。几曾瞑目听，应悟安行者。
严亲寄家谱至
作者：吴与弼
朝代：明

门外欢声送喜来，天边家谱到山开。音尘已隔半年后，乐极犹疑是梦回。
中原桥黄氏
作者：吴与弼
朝代：明

忆年童稚饱经过，半百光阴奈若何。万事悠悠空白发，一怀慷慨为君歌。
中和斋
作者：吴与弼
朝代：明

堂堂大本固无偏，达道雍雍自粹然。气质万殊非我性，克治何惜日乾乾。
中堂即事
作者：吴与弼
朝代：明

灯明几净室清幽，满眼图书托士流。涤砚闲书新得趣，廓然泰宇澹何忧。
中夜偶成
作者：吴与弼
朝代：明

病枕醒来镇不眠，起看星象听鸣泉。寸心敛处能容物，始识天君本泰然。
中秋夜玩月次许郢州诗韵
作者：吴与弼
朝代：明

四海同瞻此夜圆，楼台渐喜出云烟。蟾光玉洁秋中候，桂影冰清雨后天。吟处纷纷侵卧内，梦回穆穆满庭前。诗成惟有疏星伴，萍梗明年忆去年。
中秋新桥驿次去年诗韵
作者：吴与弼
朝代：明

何处中秋对月圆，新桥旅泊近人烟。西江皓彩阻千里，北阙清光隔九天。画舫独吟河水曲，银灯高照驿楼前。时逢乡友谈萍梗，华发添明又一年。
中秋玩月次旧韵
作者：吴与弼
朝代：明

戊子中秋月又圆，小陂新雨净风烟。襟期美恶元由我，身世浮沉一听天。细数流光怀旅次，独醒残梦立檐前。达生知命应须服，慎勿憧憧役莫年。
丰城史郎中宅
作者：吴与弼
朝代：明

桃李春风访郤林，青灯犹记旧时吟。图书满目人何在，万里凄凉瘴海心。
丰安道中
作者：吴与弼
朝代：明

宿雨初收淑气回，春山归兴正悠哉。云烟处处依微敛，桃李家家自在开。
临流瞑目坐
作者：吴与弼
朝代：明

物外元无我，閒中别有天。临流时抱膝，此意向谁言。
临清端午王锦衣馈粽
作者：吴与弼
朝代：明

且食将军粽，休论故国情。离家从两月，挈榼任诸生。碧艾仍悬户，香蒲可泛觥。稚孙嬉作队，谁念日边行。
主翁莫归
作者：吴与弼
朝代：明

中心欲投辖，风雨催归鞍。梦迫大刀头，长歌双玉盘。
乙酉元日
作者：吴与弼
朝代：明

银烛煌煌寿域开，衣冠济济拜蓬莱。寒泉细汲春窗砚，又喜微词颂泰阶。
九日同九韶饮子贞宅
作者：吴与弼
朝代：明

平生佳节嗜狂吟，中岁方知学养心。不问菊花开与未，无端新兴为君深。
九日次杜韵
作者：吴与弼
朝代：明

当年谢病辞金阙，此日高登在凤台。嘉礼特蒙天使盛，客怀时向故人开。浮沉转盼成今古，寒暑惊心几往来。万事蹉跎空白发，馀龄程课为谁催。
九月壬午承王九鼎同省石井先陇罢宿惠民药局丙丁夜虚堂隐几偶思及之因成此句
作者：吴与弼
朝代：明

江山随处倚高秋，一榻时从药局留。明月满城更向寂，缓携儿子语街头。
九莲寺南轩
作者：吴与弼
朝代：明

食罢閒来对橘花，春风庭院寂无哗。浮云流水何心计，幽兴饶时即是家。
九莲寺即事
作者：吴与弼
朝代：明

竹树深深隔世机，野人心事幸无违。简编随意閒舒卷，尽日春山独掩扉。
书东寮壁
作者：吴与弼
朝代：明

云卧东寮夜，寒装北返时。欲留他日迹，素壁更题诗。
书姜米巷壁
作者：吴与弼
朝代：明

云山万里去吾庐，萍梗那知此寓居。昼梦每便风帐静，夜怀几共月窗虚。乐天知命忧何在，安土敦仁爱有馀。他日多情时北望，慇勤却忆壁间书。
书所得
作者：吴与弼
朝代：明

荆棘场中二十年，中间回首实堪怜。欲从何处求心性，日用由来总是天。
书罢将就寝灯花灿然漫成此句
作者：吴与弼
朝代：明

书罢倦忘眠，银灯花灿然。道心方烱烱，诗思更绵绵。抚景时虽迈，谋生事贵专。古人如可作，日愿执其鞭。
书郑伉卷子毕偶成
作者：吴与弼
朝代：明

残经讲罢慨虞唐，步月归来兴未央。诗卷写阑吟更好，又挥馀墨两三行。
买药
作者：吴与弼
朝代：明

生涯惟病绊，人事与心违。岁月一身晚，江湖孤梦飞。忧深多为道，贫惯任无衣。抱布街头去，新晴买药归。
予书月台字月既毕台字误落笔而为壹又书钩以足之惜无出处也徐思曩在石泉时东窗对一钩之月在缺月五更头寒光皎清夜之句感怀
作者：吴与弼
朝代：明

曾对东窗月一钩，五更心事澹如秋。蹉跎不觉空霜鬓，争奈年华似水流。
于家陂
作者：吴与弼
朝代：明

儿童随伯氏，渔此供宾庖。江湖四十载，往迹惟神交。
云峰寺即事
作者：吴与弼
朝代：明

松竹禅房深复深，云和夜度玉泉音。泠然共得惺惺法，记取银灯不寐心。
五城道中
作者：吴与弼
朝代：明

曲涧泉孤溜，高山云四垂。逢人承问讯，长者是为谁。
亲农归途中次旧放水诗韵
作者：吴与弼
朝代：明

迎恩桥畔独经过，课仆西畴事早禾。却忆去年今夜兴，淮阴去棹好风多。
人日承李贾二县侯下顾
作者：吴与弼
朝代：明

湖海归来百虑轻，梅花仍结岁寒盟。联翩更辱贤侯趾，锦绣重增白屋荣。
人日赠丘孔曼
作者：吴与弼
朝代：明

人日题诗雪满篁，写向伊人念旧乡。惆怅百年前故事，高曾笔砚接南窗。
仙游山
作者：吴与弼
朝代：明

访古馀情咏绿阴，金风满径涤烦襟。静观万物生生意，契我虚灵无事心。
以事入城假宿西廨彭氏
作者：吴与弼
朝代：明

细雨斜风困马蹄，年过六十未知非。客窗辗转难成寐，定力何能一庶几。
以石竹雪竹诸字赠周余诸友
作者：吴与弼
朝代：明

节序明朝岁已除，青衫犹辱访侨居。预留拙笔聊相赠，点画虽疏意有馀。
仰止堂诗
作者：吴与弼
朝代：明

紫阳馀韵著清江，主一流风有叔旸。桃李莫矜新锦绣，松筠须复旧冰霜。
伤傅秉彝
作者：吴与弼
朝代：明

竹窗琴剑寓经旬，洗墨池边迹已陈。惆怅玉楼吟望久，眼中那复觅斯人。
伤农家
作者：吴与弼
朝代：明

秋谷应多减，春炊固转艰。频闻寒雨里，采蕨满深山。
何家山
作者：吴与弼
朝代：明

脩竹淩青冥，乔林郁苍翠。三世托吾庐，嬉游十经岁。
何陂
作者：吴与弼
朝代：明

万顷汪洋浸白云，潜滋暗助发生仁。试于翘望云霓处，始见深功信有神。
余李二生来访文昌庵
作者：吴与弼
朝代：明

江湖总别四三秋，偶向文昌话旧游。好记行云流水趣，各期努力绍前脩。
作远书罢卧自得亭
作者：吴与弼
朝代：明

群缄裁罢一身轻，又向高秋卧此亭。遥想故人天上梦，可知衰病日伶俜。
候饶循
作者：吴与弼
朝代：明

暝倚虚庭玩偶奇，纷纷凉月满絺衣。悠然真意无言表，忽报阶前客子归。
倦寐偶成
作者：吴与弼
朝代：明

衰龄精力有限，尘虑幸莫相干。日味二三青简，黑甜半枕平安。
偶书
作者：吴与弼
朝代：明

倦出寻常止茅屋，妄想潜消思寡欲。但恨青山云未深，更欲移居问穷谷。
偶成
作者：吴与弼
朝代：明

富贵无心生有涯，朝昏务去是矜誇。高眠玩易微吟处，又对芙蓉满眼花。
偶成
作者：吴与弼
朝代：明

年将八十待何为，贤有良谟圣有规。逐日孜孜无别想，幸时相赏莫相违。
偶成
作者：吴与弼
朝代：明

残书破砚贫中乐，虚阁明窗静里心。送客偶看溪上绿，还家时息竹边阴。
偶成
作者：吴与弼
朝代：明

病躯倦长昼，出门俯清湍。倚筇坐浓樾，支颐不胜冠。遥峰馀奇观，绤袖长飙寒。呼儿授新句，孤怀渺云端。
偶成
作者：吴与弼
朝代：明

竹树阴阴隔世尘，吾伊声里着斯人。饥餐渴饮聊随分，信是閒中别有春。
偶过北院
作者：吴与弼
朝代：明

讲罢残经思已荒，徐经别院暂徜徉。静来春意君知否，昼寝房栊日正长。
偶述
作者：吴与弼
朝代：明

十年勤苦学求仁，品汇纷纭未识真。惟有一般堪自笑，行藏酷过古人贫。
偶述
作者：吴与弼
朝代：明

欲遵君子业，名教贵昭融。能事参天地，元基慎独功。
偶述
作者：吴与弼
朝代：明

病来文籍久相抛，閒看松篁雪后梢。懒性避人非敢傲，平生厌结口头交。
偶题
作者：吴与弼
朝代：明

无事时来自得亭，秋风淅淅昼阴清。寻常在世无他技，精白于天是此生。
元日
作者：吴与弼
朝代：明

去年程课略加勤，今岁深期日日新。万事何如吾道重，丁宁莫枉此生身。
元日
作者：吴与弼
朝代：明

回首流年一梦间，静思身世立应难。工夫百倍须深勉，莫把光阴当等閒。
元日
作者：吴与弼
朝代：明

淑气已回春，晴光遍八垠。学须年共长，德必日俱新。自得颜渊乐，宁论原宪贫。两间期不愧，敢负百年身。
元日
作者：吴与弼
朝代：明

虚度流年七十三，强颜北望又朝参。空怜蘧瑗知非晚，欲共何人话指南。
元日即事
作者：吴与弼
朝代：明

初晴天气极清妍，况复琴书共晏然。心静自应春似海，身閒转觉日如年。亲宾漫得诸生应，疾病多便白昼眠。准拟花阴分半榻，无怀世上玩先天。
元日怀感
作者：吴与弼
朝代：明

长风半夜卷顽云，霁色曈昽映雪分。又感一元新惠泽，微吟随处咏洪钧。
元日感怀
作者：吴与弼
朝代：明

山川依旧岁华新，又见纷纷拜节人。昨日儿童今皓首，蹉跎羞看故园春。
元日纪梦
作者：吴与弼
朝代：明

为学平生慕至真，孜孜明德与新民。朝来枕上添新喜，梦里犹深激劝人。
元旦
作者：吴与弼
朝代：明

履端莫怪起来迟，老病身衰只自知。俯仰乡关多暇日，万方钟鼓乐清时。
元旦枕上作
作者：吴与弼
朝代：明

升沉荣悴信由天，莫以私心搅自然。人事尽时须委命，春风随处咏新年。
元生陪往宝塘小憩路口铺
作者：吴与弼
朝代：明

晴山联辔日迟迟，小憩邮亭啜茗时。少长森严环侍好，旧乡细诵帝乡诗。
八月十二夜何家圩玩月
作者：吴与弼
朝代：明

访古微私不易酬，心期江汉日悠悠。行藏信有平生分，谩向凉天咏素秋。
八月十四夜玩月
作者：吴与弼
朝代：明

满林凉月映更初，高枕虚窗玩易馀。老去倦为湖海客，年深幸托竹松居。知几渐觉工夫密，安分宁论活计疏。企仰圣谟频浩叹，襟期何日得纯如。
六月十七日沼上玩月
作者：吴与弼
朝代：明

碧沼溶溶月照怀，好风时送嫩凉来。细思黄卷多新益，懿行嘉谟实快哉。
兰轩
作者：吴与弼
朝代：明

群经醲郁德惟馨，内重由来外自轻。轩即是兰兰即我，人谁不仰国香清。
具庆堂为桐城黄金题
作者：吴与弼
朝代：明

爱汝清溪寿二亲，云笺晴染坐生春。九天会沐恩波阔，戏綵堂前百福新。
写家书后作寄璿子
作者：吴与弼
朝代：明

今日慈颜值令辰，满门和气想氤氲。江山到处逢迎好，不必多情忆远人。晏子传书久达家，诸孙亲果任喧哗。慇勤寄语青灯伴，逐日新功好倍加。
写家书后作寄璿子·其一
作者：吴与弼
朝代：明

今日慈颜值令辰，满门和气想氤氲。江山到处逢迎好，不必多情忆远人。
写家书后作寄璿子·其二
作者：吴与弼
朝代：明

晏子传书久达家，诸孙亲果任喧哗。慇勤寄语青灯伴，逐日新功好倍加。
写怀
作者：吴与弼
朝代：明

悠悠万古愁，瞑坐无一语。志须自强持，仁拟谁相辅。萧然环堵间，沉吟寸心苦。荒村秋思多，断续芭蕉雨。
写怀
作者：吴与弼
朝代：明

意绪依依万感馀，羸躯应向死边苏。哀歌欲写难成调，几傍霜檐对月孤。
写诗后又题
作者：吴与弼
朝代：明

新诗写就即封题，只候河边雁字飞。消息定于何日达，梦魂夜夜大江西。
冬夜怀古
作者：吴与弼
朝代：明

二帝三王隆至治，皋夔周召和应同。斯人何幸生斯世，一体君民瑞气中。孔孟孳孳论要道，颜曾公万实同心。满门师友更酬酢，此乐当时知几深。濂洛关闽道中兴，游杨黄辅一时生。大明日月当中丽，多少祥云与景星。
冬夜怀古·其一
作者：吴与弼
朝代：明

二帝三王隆至治，皋夔周召和应同。斯人何幸生斯世，一体君民瑞气中。
冬夜怀古·其三
作者：吴与弼
朝代：明

濂洛关闽道中兴，游杨黄辅一时生。大明日月当中丽，多少祥云与景星。
冬夜怀古·其二
作者：吴与弼
朝代：明

孔孟孳孳论要道，颜曾公万实同心。满门师友更酬酢，此乐当时知几深。
冬夜枕上作
作者：吴与弼
朝代：明

遥忆当年学立身，兢兢常恐暂埃尘。孤风自许追千古，特操何曾让一人。因病简编寻旷弛，离群践履转逡巡。中宵忽感平生志，回首空过七十春。
冬夜步月怀刘悦学先生
作者：吴与弼
朝代：明

读罢閒吟缓出庭，月华如昼院澄澄。恍思玩易京师夜，曾向吾师学看星。
冬日拜五六府君墓
作者：吴与弼
朝代：明

断续崇冈野渡傍，朔云寒日共荒凉。劫灰容易成今古，文献凋零事渺茫。郭五名存事已非，断畦荒堑一凄其。黄成虽有衡茅在，欲问前因总不知。
冬日拜五六府君墓·其一
作者：吴与弼
朝代：明

断续崇冈野渡傍，朔云寒日共荒凉。劫灰容易成今古，文献凋零事渺茫。
冬日拜五六府君墓·其二
作者：吴与弼
朝代：明

郭五名存事已非，断畦荒堑一凄其。黄成虽有衡茅在，欲问前因总不知。
冬至夜枕上作
作者：吴与弼
朝代：明

深造工夫靡敢悭，近来又透一重关。心思只在圣贤上，梦寐不离文字间。斯道极知颠倒易，一身痛惜把持难。微吟又是阳生后，细省迷途驾速还。
出城
作者：吴与弼
朝代：明

行行共吾侄，诵诗出城郭。白日皎青天，风光胜于昨。岭外更峰峦，村边总花萼。扰扰行路人，谁识予心乐。
出城道中
作者：吴与弼
朝代：明

行色一身轻，春山鸟乱鸣。好怀人共赋，佳兴自能乘。花坞官桥晓，云林牧里清。素心无物我，取次话平生。
出游
作者：吴与弼
朝代：明

晴光又值小春天，儿女嬉随度野田。香稻可人时有赖，红尘隔我利无牵。平冈暂为寻幽历，细草聊因养病眠。随处会心皆妙境，乾坤生意总悠然。
凿石潭怀廖广文
作者：吴与弼
朝代：明

青毡已辱温存厚，花被何当过爱多。微吟凿石潭边枕，细忆金沙洲上歌。
分
作者：吴与弼
朝代：明

万事须由命，劳苦徒丧廉。若非安得分，尽快未能恬。
分枇杷丝头柑归种
作者：吴与弼
朝代：明

晓露春泥斸石苔，远分苍翠入云哉。灵根细沃南归处，杖策扶儿日日来。
分栖凤竹
作者：吴与弼
朝代：明

吴氏南轩栖凤竹，雨馀膏沐带花分。明朝冉冉龙潭上，伫见千儿与万孙。
分路铺
作者：吴与弼
朝代：明

午爨来分路，青山四面围。凭诗记幽绝，千里此中归。
刘佥宪挹清轩
作者：吴与弼
朝代：明

载籍馀芳漱有年，台临丽泽更泠然。天光云影徘徊处，拟共何人赋此轩。
初五日
作者：吴与弼
朝代：明

宝应逢重午，甥门忆往年。形容愁里异，时序梦中迁。倚玉人何在，为箕事渺然。客窗吟不寐，展转曙钟天。
别九韶叔侄
作者：吴与弼
朝代：明

我心日悠悠，喜与故人遇。相随更过村，同游读书处。研墨倩儿童，颇得临池趣。青山一分手，山留白云去。
别二孙生
作者：吴与弼
朝代：明

客里过从喜二生，云和夜夜玉壶冰。长河寄得临分语，莫把灵台泥俗情。
别何家圩道中口占授宜之
作者：吴与弼
朝代：明

昨夜巡檐同霁月，今朝联辔共秋山。恍思三十年前梦，信是人生会合难。
别史仪部
作者：吴与弼
朝代：明

清誉闻来熟，高情交更深。青灯连夜话，黄卷百年心。斯道何难入，深功贵自任。匆匆惭赠纻，惆怅托狂吟。
别吉塘
作者：吴与弼
朝代：明

数家春树鸟关关，几处青青雨后山。胜槩倚楼人欲别，诗情多在有无间。
别周村
作者：吴与弼
朝代：明

云山端似梦中游，芸馆高情两日留。莫景重来恐难必，临行馀兴又登楼。
别徐希仁
作者：吴与弼
朝代：明

彼此浮生类转蓬，青山端似梦中逢。明朝努力加餐饭，又隔南云少便鸿。
别戈英
作者：吴与弼
朝代：明

送送晴村两赠诗，高歌足以慰离思。龙潭悬待春消息，早致双鱼慎勿迟。
别旧生祈门谢复谢希林饶晋
作者：吴与弼
朝代：明

今日良朋果盍簪，还家各务惜分阴。新春有约龙潭上，好与儿曹共此心。
别李凤仪
作者：吴与弼
朝代：明

途逢浑似梦，惊定始开襟。万里又分袂，几时重盍簪。诗书仍努力，穷达莫殊心。邈尔云山外，频频忆旧吟。
别武昌
作者：吴与弼
朝代：明

羁怀窃幸一身强，又喜琴书别武昌。借问同舟人客姓，新晴作伴好还乡。
别湖田
作者：吴与弼
朝代：明

际晓晴开一叶舟，故人高谊共悠悠。回头却忆沙头别，寒菽模糊烟树稠。
别湖西
作者：吴与弼
朝代：明

送送长村外，新诗咏不休。浮云日色薄，随地露华稠。曲径缘林转，深沟带叶流。家山应暂住，更得话绸缪。
别考亭书院
作者：吴与弼
朝代：明

考亭拜罢赋归与，昨夜青山梦旧闾。沿道若逢相识问，慇勤细说建阳居。
别谢步
作者：吴与弼
朝代：明

遗编已返司成宅，行李言还贱士家。红日清霜新雨后，高吟随处看梅花。
别金陵道次五显旧游口占授章余李三友
作者：吴与弼
朝代：明

客中欣遇二三生，送送无端故国情。佳丽山川同一览，楼台高下凤凰城。
别锁秀才
作者：吴与弼
朝代：明

觅渡临清流，故人更同舟。细语昨日诗，别怀总悠悠。送送山之麓，春花多踯躅。长揖东风前，浮生两相勖。
剑山酆氏淑景亭
作者：吴与弼
朝代：明

新碣峨峨结架雄，支流虽异本原同。载瞻载仰翚飞表，春在乾坤浩荡中。
勇
作者：吴与弼
朝代：明

驱山塞海未是勇，借问如何学日新。敛收不可敛之气，伏枥安流勇乃贞。
北泽道中
作者：吴与弼
朝代：明

濛濛宿雨又开晴，僮御奔忙四体轻。红树青山溪曲屈，胜游随处是诗情。
十一月朔旦枕上作
作者：吴与弼
朝代：明

立志成人自稚年，中间卤莽实堪怜。如今转觉人须学，截日严程造白坚。
十二夜淳安邑庠彭罗二广文对月
作者：吴与弼
朝代：明

良时已喜中秋近，胜会难逢此夜清。极口细谈先圣道，开颜共写故乡情。
十二月十四日绝句
作者：吴与弼
朝代：明

弊庐风雨何曾蔽，衣食田园给更悭。积病寒窗尘满眼，始知无怨实为难。始知无怨实为难，至乐谁如孔与颜。误把古人轻易看，精脩从此可容閒。精脩从此可容閒，勘破当年义利关。随处动心兼忍性，何忧不到古人班。何忧不到古人班，只把遗经子细看。学久自然查滓化，心斯广矣体斯胖。
十二月十四日绝句·其一
作者：吴与弼
朝代：明

弊庐风雨何曾蔽，衣食田园给更悭。积病寒窗尘满眼，始知无怨实为难。
十二月十四日绝句·其三
作者：吴与弼
朝代：明

精脩从此可容閒，勘破当年义利关。随处动心兼忍性，何忧不到古人班。
十二月十四日绝句·其二
作者：吴与弼
朝代：明

始知无怨实为难，至乐谁如孔与颜。误把古人轻易看，精脩从此可容閒。
十二月十四日绝句·其四
作者：吴与弼
朝代：明

何忧不到古人班，只把遗经子细看。学久自然查滓化，心斯广矣体斯胖。
十友饯别城东五里
作者：吴与弼
朝代：明

疏顽无以答升平，况辱群英远饯情。明日青山回首处，五云遥忆读书声。
十四夜同李进士玩月
作者：吴与弼
朝代：明

别却乡园纵远观，前期浩荡路漫漫。何如今夜高秋月，万里清光此共看。
十里青山
作者：吴与弼
朝代：明

群冈联络接铜陵，何代流传十里名。隔岸翠屏相映好，片帆归咏正秋清。
午枕
作者：吴与弼
朝代：明

枕簟清凉午梦浓，觉来鸠语太从容。寸心似水无纤浪，认取邹书夜气功。
午爨响石
作者：吴与弼
朝代：明

篮舆午暂停，幽事惬诗情。彩笔閒挥罢，悠然对翠屏。
午爨壁邪寺
作者：吴与弼
朝代：明

停午冲泥到壁邪，石坛花木又僧家。清香一炷帘栊静，含笑挥毫向日华。
午爨平塘
作者：吴与弼
朝代：明

停午平塘爨，森森竹树居。欲驯僮御礼，旋戒饬襟裾。
午爨玉湾
作者：吴与弼
朝代：明

曾承缟纻贲荒山，欲报琼瑶久未閒。贱迹何堪符吉梦，葱葱春色蔼门阑。
午爨白沙寺
作者：吴与弼
朝代：明

沿道逢人问白沙，樵苏喜达老禅家。竹林清趣微吟罢，素壁题名日未斜。
南冈
作者：吴与弼
朝代：明

忆年童稚时，逐侣于兹牧。赓歌忘渴饥，皞皞驱归犊。
南原道中
作者：吴与弼
朝代：明

出得平田问地名，望中时见旧山青。林头忽喜诗情好，深树红芳在杳冥。
南原道中
作者：吴与弼
朝代：明

茅屋石桥西，行行日未低。地名时问讯，春兴入新题。
南坑
作者：吴与弼
朝代：明

田宜晚粒香，池济秋阳曝。南坑专此嘉，吾人竟何谷。
南康舟中
作者：吴与弼
朝代：明

满怀今古怅悠悠，举目江山尽胜游。华发又堪来几度，可无新句咏清秋。
南浦登舟
作者：吴与弼
朝代：明

漫托城南十日居，禅窗松竹共清癯。桃花晴涨移归缆，载得新抄几卷书。
南轩夜坐
作者：吴与弼
朝代：明

庭前诗已成，云间月未没。入户启南轩，无拘转真率。草木发天香，遥夜清人骨。
卦口
作者：吴与弼
朝代：明

流光又值大寒时，清夜閒吟卦口诗。薄暮江头疏雨歇，云开莫怪月来迟。青山日日数归期，江上扁舟去尚迟。夜半疾风雷雨作，孤衾卦口梦醒时。
卦口·其一
作者：吴与弼
朝代：明

流光又值大寒时，清夜閒吟卦口诗。薄暮江头疏雨歇，云开莫怪月来迟。
卦口·其二
作者：吴与弼
朝代：明

青山日日数归期，江上扁舟去尚迟。夜半疾风雷雨作，孤衾卦口梦醒时。
卧自得亭
作者：吴与弼
朝代：明

养病时来沼上眠，托身物外自悠然。区区为幸诚多也，随处先师有格言。
即事
作者：吴与弼
朝代：明

一春多病倦游嬉，又对莺啼燕语时。疏竹短墙流水曲，众芳深处咏归迟。
即事
作者：吴与弼
朝代：明

一湾未尽一湾连，处处垂杨荫道边。高缆势宽夫力缓，行行喜带夕风牵。
即事
作者：吴与弼
朝代：明

万事蹉跎忝士林，虚名孤负秉彝心。寒炉剩辱花封炭，春廪遥承皂盖金。
即事
作者：吴与弼
朝代：明

借得禅房久寓居，閒中转觉日舒舒。二三童冠相于好，卧听琅琅小学书。
即事
作者：吴与弼
朝代：明

偶傍溪头咏落晖，烟村清眺意迟迟。低回细忆前年兴，逐一閒歌驿道诗。
即事
作者：吴与弼
朝代：明

养拙柴门日久沉，子勤习诵父哦吟。始知陋巷箪瓢乐，千载同符只此心。
即事
作者：吴与弼
朝代：明

养病私欣得自由，日长卧看鲁春秋。悠然咏到忘言处，一枕清凉午梦幽。
即事
作者：吴与弼
朝代：明

又出柴关踏雪晴，养心随处抱遗经。含英咀实尝闻命，莫向尘寰枉此生。
即事
作者：吴与弼
朝代：明

吟断难成调，尘编重绎寻。兴亡今古事，精一圣贤心。新月何时满，寒蛩无数吟。夜深双过鸟，犹自恋高林。
即事
作者：吴与弼
朝代：明

吟觉多情坐不眠，月光涵水水浮天。橹声细与歌声协，又有西来夜泊船。
即事
作者：吴与弼
朝代：明

墙角溪头日日来，境幽偏称病中怀。简编随处微吟罢，时探梅花次第开。
即事
作者：吴与弼
朝代：明

小春风日佳，意适浑无我。儿女笑相随，缘山摘霜果。
即事
作者：吴与弼
朝代：明

旧馆欣重宿，新晴惬令辰。尘纷无所系，花鸟自相亲。嘉惠诸生盛，清樽院主频。素闻亨困旨，贵在熟吾生。
即事
作者：吴与弼
朝代：明

晓牧清溪课二雏，从来养正在于初。咏归虚阁閒眠处，又喜新知叶圣谟。
即事
作者：吴与弼
朝代：明

欲识阳和景，四时惟有春。风光三月半，霁色独吟频。露叶浑如醉，烟花不择贫。人心长自小，宁解化工仁。
即事
作者：吴与弼
朝代：明

歌声才罢又箫声，畅我孤篷客里情。他日欲知牵路处，丹枫黄菊乱山青。
即事
作者：吴与弼
朝代：明

浮世升沈一听天，竹窗养病日高眠。杖藜偶散东林步，丹桂秋香又一年。
即事
作者：吴与弼
朝代：明

浴罢归来月满林，又从虚阁学澄心。万缘有命宜随遇，不用逢人话陆沉。
即事
作者：吴与弼
朝代：明

满圃芳菲积雨摧，东阳新霁病怀开。儿扶杖策閒游处，尚有残红待我来。
即事
作者：吴与弼
朝代：明

濯罢清流似浴沂，轻风拂面课农归。北窗一觉羲皇梦，又喜雍容事讲帷。
即事
作者：吴与弼
朝代：明

灌罢时蔬又坐亭，游鱼泼泼沼澄澄。天光云影徘徊处，谁共当年一鉴情。
即事
作者：吴与弼
朝代：明

独步孤村去，从容玩我书。稻苗时雨后，山色晚晴馀。性也何曾染，心兮此正虚。归来带明月，夜兴更何如。
即事
作者：吴与弼
朝代：明

环堵萧然隔世尘，日长惟有简编亲。青衿髦士时能访，出处谆谆话古人。
即事
作者：吴与弼
朝代：明

磊落群峰彻晓云，柴关閒出为晴曛。逢人偶学占秧候，活水渠边手自分。
即事
作者：吴与弼
朝代：明

船头船尾富欢声，高挂云帆四体平。时见南陲山隐约，明朝定拟到金陵。
即事
作者：吴与弼
朝代：明

行李初从千里回，尘窗旋扫养灵台。微言玩罢更何事，时向溪头访早梅。
即事
作者：吴与弼
朝代：明

西风凄切湿云多，东日朦胧午始和。佳菊丛丛谁采撷，好山处处自吟哦。
即事
作者：吴与弼
朝代：明

身外机事閒，心地何优游。晴行山水曲，步迟境弥幽。历乱高鸟过，散漫轻烟浮。遗编幸在手，微意仍相侔。
即事
作者：吴与弼
朝代：明

送别禅关话别迟，旧生重诵旧吟诗。相看霜鬓空衰谢，从古深功贵及时。
即事
作者：吴与弼
朝代：明

风威遍野号，雪花满空坠。谁谓惜苦寒，正喜兆丰岁。红炉坐终日，黄卷静相对。至哉圣贤言，妙契心自醉。
又偶成
作者：吴与弼
朝代：明

万缘由命不须愁，晚节蹉跎是我忧。羲画周文同坐卧，夕阳西去水东流。
又柬伯逊
作者：吴与弼
朝代：明

闻道高轩迟我过，别离偏感老怀多。片帆岂不相思切，其奈馀魂逆旅何。
又绝句
作者：吴与弼
朝代：明

石炭红生夜正迟，银灯花烂未眠时。客身无恙心虚寂，细写闽山性命诗。
又赠九鼎
作者：吴与弼
朝代：明

离坎功成恊太和，微躯偏幸得春多。何由广假回生手，遍起群生远近疴。
友人至
作者：吴与弼
朝代：明

整屦欲有往，故人忽西来。盎然阳春怀，共向东风开。平生慕克己，茫然靡所获。今日欣语君，至乐颇洋溢。
友人至
作者：吴与弼
朝代：明

独绕烟村来，共兹玩云月。细雨夜已阑，深意殊未歇。
友人至·其一
作者：吴与弼
朝代：明

整屦欲有往，故人忽西来。盎然阳春怀，共向东风开。
友人至·其二
作者：吴与弼
朝代：明

平生慕克己，茫然靡所获。今日欣语君，至乐颇洋溢。
双燕春日营巢
作者：吴与弼
朝代：明

忆昨初开桃李花，衔泥飞傍小窗斜。春风一去无消息，何处归来更作家。
发丹阳
作者：吴与弼
朝代：明

遥牵高缆别丹阳，明日青山指浙江。谓我何求宁足校，寸心对越是苍苍。
发仪真
作者：吴与弼
朝代：明

埧上停篙立柁楼，江边解缆别真州。满怀秋思无心写，独看岷峨万古流。
发南浦
作者：吴与弼
朝代：明

杳霭江山远近楼，桃花晴映绿杨洲。满船尽是青衿客，谁道春风非胜游。
发南浦示璿庆及诸生
作者：吴与弼
朝代：明

细雨斜风竹叶舟，长蓑短笠溯寒流。呼儿又喜新诗就，丽泽何妨迭倡酬。
发孔家渡
作者：吴与弼
朝代：明

茫茫新涨漾晴洲，华发宁知非胜游。未了平生山水债，又从临汝附扁舟。
发崇安
作者：吴与弼
朝代：明

清明雨歇曙光妍，祖道衣冠谢别筵。晴坞每贪花簇簇，春流惯听涧溅溅。
发广信
作者：吴与弼
朝代：明

双棹飘飘逐急流，青衫独自立沙头。明朝矫首东云外，须忆云峰是胜游。
发建阳
作者：吴与弼
朝代：明

行装晓发建溪阳，共喜平康返旧乡。想见筚门迎迓处，桐花时候咏新秧。
发张家石
作者：吴与弼
朝代：明

黄昏西北浮云敛，清晓东南霁月明。红日满窗春睡稳，拍天新涨棹歌声。
发新庄渡
作者：吴与弼
朝代：明

云天雨歇乱山青，新绿添江一棹轻。前后衣冠催上道，春风共作写书行。
发景德镇
作者：吴与弼
朝代：明

十日窑头系客船，静中黄卷夜忘眠。开头正值阳来复，水色山光媚晚天。
发桂家林
作者：吴与弼
朝代：明

故人迎候暂维舟，行李匆匆去莫留。白首相逢多病后，西风斜日两绸缪。
发桂林
作者：吴与弼
朝代：明

浮空瑞色晓皑皑，半挂云帆带雪开。夜梦家庭勤汛扫，亦知早晚客归来。
发渐岭
作者：吴与弼
朝代：明

寸心无怨亦无尤，何处栖身不自由。焉有閒情牵琐琐，逡巡学德是吾忧。
发石头城
作者：吴与弼
朝代：明

旧游历遍问归程，晴色东风一舸轻。杨柳堤边吟望处，青山犹是石头城。
发磨刀口
作者：吴与弼
朝代：明

问得前程去莫迟，月篷催着梦中衣。湖山一览阳应复，早向梅花赋式微。
发舟弓家渡
作者：吴与弼
朝代：明

囊书喜上省亲舟，千里山川尽旧游。家庆新欢堪计日，前程渐次减离忧。
发豫章
作者：吴与弼
朝代：明

挂席西归孺子亭，小春阳煦快舆情。满怀今古凭谁问，独对寒山一带青。
发钱塘
作者：吴与弼
朝代：明

乡音无寐共清宵，得伴何妨归路遥。夜半开头更唤梦，月明如昼竞乘潮。
变化气质消磨习俗
作者：吴与弼
朝代：明

由来气质已偏枯，俗染弥深愈失初。于此不加鏖战勇，却从何处着工夫。
口占授章献章朴
作者：吴与弼
朝代：明

先后篮舆送我勤，交情岁久见漓淳。弟兄归去皆传语，事业应须日又新。
古坑
作者：吴与弼
朝代：明

扰扰征途客，无非利是心。嗟予何事者，端为好贤深。
古城舟中
作者：吴与弼
朝代：明

朔风微雨橹和鸣，已度钟吾问古城。北路渐遥南路近，伊谁一写个中情。
句容樊知州宅
作者：吴与弼
朝代：明

饱听邦民颂去思，玉楼人去已多时。阳春白雪惭吾辈，流水高山吊子期。
合桥铺
作者：吴与弼
朝代：明

俄辞紫盖峰，行迈从迤逦。尚怀栖凤堂，清风洒兰砌。日日赋诗频，吟边兴有神。秋花随地好，疑是梦中春。
合桥铺·其一
作者：吴与弼
朝代：明

俄辞紫盖峰，行迈从迤逦。尚怀栖凤堂，清风洒兰砌。
合桥铺·其二
作者：吴与弼
朝代：明

日日赋诗频，吟边兴有神。秋花随地好，疑是梦中春。
吊先友孙博士先生
作者：吴与弼
朝代：明

忆瞻颜色自儿童，回首官居一梦中。试问寂寥先友记，玉山多在白云封。
同公迪饮车氏
作者：吴与弼
朝代：明

严濑扁舟话举林，诗情遥向故人深。一杯宾馆论文酒，细写高山流水心。
同士当度横琴岭
作者：吴与弼
朝代：明

仄径依微落照残，行临绝岭暂怡颜。他年记得耽幽处，烟树参差远近山。
同孙脩撰曰恭赋诗留石源黄宅
作者：吴与弼
朝代：明

野径联镳日，山楼对榻时。素心同似水，清兴各留诗。
同安即事
作者：吴与弼
朝代：明

几日扁舟系浅沙，独吟夜夜梦灯花。青山剩有平安侣，频说天边客到家。
同宗人允基拜罗冈先陇
作者：吴与弼
朝代：明

古寺相寻两度来，孝思共写百年怀。西风红叶桐园曲，四望青天一快哉。
同宗人嗣昶辈拜罗原冈先陇
作者：吴与弼
朝代：明

清风朝辞上寿坊，溽暑午拜罗原冈。冈头卜兆三百祀，鬼神守护雷潭傍。澄空一瞩醉心目，楚山崒嵂吴江长。
同小儿游山
作者：吴与弼
朝代：明

幸得身閒心自休，呼儿时作小春游。千山莫景难描画，磐石何妨又少留。
同族拜吕家壕先陇
作者：吴与弼
朝代：明

昨日虚劳远候迎，竹间今喜款柴荆。西风一激荒山陇，何限慈孙孝子情。
同晏洧游铺前山
作者：吴与弼
朝代：明

小春天气暖如烘，山果漫山黑间红。缓步崇冈清眺罢，悠悠归咏夕阳中。
同熊生渤牧后坊因登绝岭
作者：吴与弼
朝代：明

节候适清和，田家雨新足。芳林牧马来，露草萋以绿。乃有儒一生，吾伊荫脩竹。畅我仁知心，跻攀散遐躅。一览长天云，真趣良可掬。
同王九鼎省石井先陇
作者：吴与弼
朝代：明

故郡城头话几朝，飘然石井又联镳。高吟共得清秋兴，斜日不知归路遥。
同程庸诸生游集庆亭
作者：吴与弼
朝代：明

皇华岭畔又奇峰，峰上新亭结构雄。亭子主人良得意，来游多侣共春风。
同胡冕陈凤宿路口铺
作者：吴与弼
朝代：明

乡情诗思共悠悠，烛尽宵阑立未休。记得丁宁檐际语，好来芸馆话春秋。
同诸孙出村观雪景
作者：吴与弼
朝代：明

尘窗黄卷日埋头，时唤诸孙度雪桥。极目长村云渐薄，几多寒馁望青霄。
同诸生游倒桐塍
作者：吴与弼
朝代：明

东皋霁甘泽，我心日悠悠。出门玩时物，因之白云丘。行行不知远，遂历群峰头。浩歌酣万态，斜景风飕飕。眷言顾诸子，去矣仍夷犹。渺然出尘想，奇功归一游。
同诸生游阴源
作者：吴与弼
朝代：明

山水夙所歆，朋游固其好。风雨虽滞淫，穷源竟须到。幽意蔚沉沉，归怀晴浩浩。良辰不可常，更拟山阴棹。
同诸生登聂家尖
作者：吴与弼
朝代：明

寻常多爱此峰游，踪迹疏来已十秋。他日会心峰愈胜，小诗难写兴悠悠。
同邱孔曼游胜览亭
作者：吴与弼
朝代：明

积雨初收远岫明，盈眸生意黍苗青。偶乘佳兴良朋共，细咏新诗向此亭。
同锁秀才道中即事
作者：吴与弼
朝代：明

桑梓常留念，蹉蛇今始还。行行减客路，望望近家山。胶漆故人谊，风霜游子颜。何能谢尘鞅，高卧白云閒。
同陈正言登李家山次朱子游山诗韵
作者：吴与弼
朝代：明

静来荣辱淡无惊，却喜閒身去就轻。心目开明随地好，山川奇胜自天成。短筇密倚经行稳，磐石徐登发咏清。却忆携琴曾此憩，尘寰寒暑几回更。
名利
作者：吴与弼
朝代：明

眼前名利日纷纭，扰扰何由得性真。置却身心贫富外，始知世有出尘人。
后坊坑
作者：吴与弼
朝代：明

风景和明春服新，缓吟疑在曾沂濒。行临磐石迟回久，时有低飞鸟近人。
后坊牧归
作者：吴与弼
朝代：明

林泉随处境幽幽，争奈浮生不暇游。日日杖藜归去晚，野心端被白云留。
后游山诗
作者：吴与弼
朝代：明

昨日登临兴未穷，重游喜得数生同。峰头徙倚忘归处，诗在云烟杳霭中。
吕中良引拜罗源冈李氏夫人墓
作者：吴与弼
朝代：明

马鬣巍巍久已平，状元空忆旧时名。若无故老慇勤意，徒有慈孙缱绻情。
吕城坝
作者：吴与弼
朝代：明

云散青霄月放明，时闻前岸浩歌声。平生湖海希踪迹，始向丹阳识坝名。
听小女弹琴
作者：吴与弼
朝代：明

幽栖心迹似洪荒，花木阴阴日正长。读罢又亲窗下枕，薰风一曲午天凉。
听本宗诸生早读
作者：吴与弼
朝代：明

金鸡声乱曙光微，已喜吾伊动隔扉。自是日新宜若此，漫题诗句助箴规。
听诵孟子三乐章
作者：吴与弼
朝代：明

一听邹书三乐辞，肃容敛衽起遐思。系天人处犹能得，自致云何不念兹。
吴氏会景楼
作者：吴与弼
朝代：明

东去书程日有功，西归临眺更从容。两间真意无穷外，一点虚灵变态中。
吴氏南轩
作者：吴与弼
朝代：明

寝息随时忘陆沉，银笺挥罢自长吟。庭前花草宜人处，生意新沾雨露深。
周文娄谅徐綖棹舟远迓
作者：吴与弼
朝代：明

暂亲铅椠向清流，忽遇波心荡漾舟。老去久于浮世淡，重逢端似梦相求。
周长史崇德堂
作者：吴与弼
朝代：明

棘垣拔秀亦云终，花萼联辉谊正隆。不是德馨宁致此，百千似续固宜崇。
和康节清风吟
作者：吴与弼
朝代：明

长短高词播大篇，谁知妙处在无言。微凉一动烦歊外，流水桃花共杳然。
和田园乐
作者：吴与弼
朝代：明

冰泮雪消舜日，含哺鼓腹尧天。南亩万蓑春雨，东皋千井朝烟。
哭傅秉彝
作者：吴与弼
朝代：明

独步来寻洗墨池，秋风禾黍正离离。一丘旧隐成春梦，非恸夫人而为谁。
哭同窗黄于珩
作者：吴与弼
朝代：明

忆昔官居白下窗，读书同几坐同床。忍看华发交期尽，一炷清香泪几行。
哭黄季恒
作者：吴与弼
朝代：明

高谊真情三十年，老怀何忍诀终天。茫茫石马江头路，冻雨寒云倍黯然。
喜晴
作者：吴与弼
朝代：明

偶来知己话忘疲，拨尽寒炉别去迟。开户忽惊晴送喜，旋添雪水写新诗。
喜晴
作者：吴与弼
朝代：明

昨日云生雨，今朝月照人。山川虽险阻，徒御少酸辛。
喜晴
作者：吴与弼
朝代：明

晨起呼童问晦明，遥天红碧报新晴。江山豫有登临约，何处凭高一畅情。
喜晴
作者：吴与弼
朝代：明

极目长天宿雨收，客窗春兴转悠悠。满庭花草同人意，流水行云任去留。
喜晴
作者：吴与弼
朝代：明

漠漠秋云合，濛濛晓雨来。正愁山脚滑，俄喜日华开。
喜晴
作者：吴与弼
朝代：明

阳春正二月，霖雨何其多。午窗敛暝色，高陆扬洪波。昨宵乃何宵，高天众星罗。清朝太阳升，万象成熙和。馀花须载酒，因之一长歌。
喜晴
作者：吴与弼
朝代：明

阴风号怒客心悲，添火加衣养病时。黄卷埋头不知午，满窗红日又题诗。
喜晴
作者：吴与弼
朝代：明

风雨怯途穷，疲躯归兴浓。寒衾孤梦觉，旭日满窗红。
喜晴马上口占
作者：吴与弼
朝代：明

客路秪愁风雨恶，马蹄翻得踏晴沙。轻风拂面春和煦，到处江梅着好花。
四月四日
作者：吴与弼
朝代：明

客床起复眠，中心怅遐慕。嗟我庭中亲，兹旦惟初度。岂独别离深，鬓发久垂素。形留空役神，迢迢滞江路。
圃内
作者：吴与弼
朝代：明

长夏日已晚，归鸟皆投林。幽独悦兹圃，把书行且吟。花竹流芳净，蔬果生意深。两间有妙趣，长契静者心。
坐东门外樟树根
作者：吴与弼
朝代：明

脉脉春流一涧盘，新晴锦绣万花攒。小诗留与儿孙诵，老大曾于此考槃。
坐塍间看耕
作者：吴与弼
朝代：明

出户频频候月升，扶筇款款看秋耕。世间万事惟勤好，只恐儿孙未我听。
坐沼上有怀京师冠盖
作者：吴与弼
朝代：明

倦抛铅椠暂挥锄，浴罢观鱼听鸟呼。乘兴不知吟坐久，无端秋思绕皇都。
坑口铺
作者：吴与弼
朝代：明

回头候火伴，迟迟行复歇。山铺时问名，阴崖忽逢雪。
坑里
作者：吴与弼
朝代：明

青松夹广路，绿水连芳塘。茅屋八九家，风俗如虞唐。
城上松
作者：吴与弼
朝代：明

隐隐东南几万松，翠华如涌四时同。高标独傲冰霜表，生意都归雨露中。
城南识别
作者：吴与弼
朝代：明

满寺衣冠霁色开，青春华发映蓬莱。鸿爪雪泥他日梦，江云渭树总悠哉。
塔下小立候小儿辈
作者：吴与弼
朝代：明

寝起乘风步屧迟，绿阴清昼独吟时。遥空极目青云表，乾鹊声声为阿谁。
塔坑
作者：吴与弼
朝代：明

莫道归心切，其如度岭难。莱衣劳梦想，行李此看山。
塘坑绝句
作者：吴与弼
朝代：明

鸡鸣踏月复前期，爱日如烘霁雨时。青眼满堂春似海，扬州诗兴溢南枝。
墙下对淮山独坐
作者：吴与弼
朝代：明

徐步閒来藉草吟，淮山面面感人深。若为飞度晴岚表，一览中原畅夙心。
墨梅寄同安李宜之
作者：吴与弼
朝代：明

学疏才薄谅何为，牢落尘踪阅岁时。秪有梅花共心事，便风吹向故人知。
壁沼以禦獭诸生咸用力焉诗以纪其成
作者：吴与弼
朝代：明

躬事胼胝少长同，忽于平地见崇墉。溶溶春碧歌于牣，不日还应懋尔功。
处困
作者：吴与弼
朝代：明

遇着艰难须用心，毋令放下便沦沉。此关若得千里透，信有人间百鍊金。
复居小陂
作者：吴与弼
朝代：明

省墓归来二载馀，青山绿水复相娱。两乡故旧皆青眼，何处人烟不可居。
夏夜
作者：吴与弼
朝代：明

月色婵娟夜正凉，偶然徐步稻花傍。篱多竹树饶清荫，池满芙蕖有暗香。
夏日偶成
作者：吴与弼
朝代：明

卧疴止衡门，何以娱长日。卷舒架上书，游戏閒窗笔。南亩课农馀，东园薙蔬毕。务我分宜然，无劳知难必。道泰身自亨，作德心斯逸。长歌书座隅，庶用箴吾失。
夏至
作者：吴与弼
朝代：明

昼雨聊城逢夏至，暮云江右忆侬家。东林新箨知成荫，南亩香粳想俵花。
夕凉独坐
作者：吴与弼
朝代：明

缓步阶徐爱夕凉，微吟隐几久虚堂。行穿山月纷纷白，庭散檐花细细香。
夕凉独坐
作者：吴与弼
朝代：明
体裁：七言绝句

缓步阶除爱夕凉，微吟隐几久虚堂。竹穿山月纷纷白，庭散檐花细细香。
外孙瑞康索诗
作者：吴与弼
朝代：明

明日朝天去，今宵索我诗。莫添离别感，喜有盍簪期。
夜兴
作者：吴与弼
朝代：明

昼寝房中应接稀，青灯夜雨独吟时。但令心广身长泰，不管东皋归去迟。
夜发龙头山
作者：吴与弼
朝代：明

正羡沙头缩项鳊，上流忽听夜行船。满湖柔橹和鸣处，万里青宵月向圆。
夜坐
作者：吴与弼
朝代：明

古道寥寥不易寻，秋风杨柳感人深。虚堂寂静无言处，黄卷青灯求夜心。
夜坐
作者：吴与弼
朝代：明

雨滴空阶响，灯悬净壁明。掩书人独坐，性达正惺惺。
夜坐
作者：吴与弼
朝代：明

青灯夜已分，遗编味方永。一唱而三叹，转觉寸心烱。丽水金最精，蓝田玉偏瑩。云胡苦茅塞，久未臻斯境。
夜坐
作者：吴与弼
朝代：明
体裁：古风

青灯夜已分，遗编味方永。一唱而三叹，转觉寸心烱。丽水金最精，蓝田玉偏莹。云胡苦茅塞，久未臻斯境。
夜宿胡氏梅竹轩九韶季恒在焉
作者：吴与弼
朝代：明

梅竹幽栖处，良朋偶盍簪。留连清夜饮，俛仰莫年心。明日又南北，转头成古今。平生江海梦，偏向旧游深。
夜枕作
作者：吴与弼
朝代：明

一德蹉跎不易成，空怜两鬓久星星。雪窗欹枕无眠夜，谁共新功观我生。
夜枕作
作者：吴与弼
朝代：明

四檐风雪夜漫漫，今古兴怀事几般。数口幸然无冻馁，群生宁免少饥寒。
夜枕作
作者：吴与弼
朝代：明

失便宜是得便宜，倚伏循环不必疑。俯仰但令无愧怍，前程一听老天为。
夜枕作
作者：吴与弼
朝代：明

脚板何曾梦孔颜，百川东逝可西还。须当痛惜桑榆日，莫把光阴当等閒。
夜枕作
作者：吴与弼
朝代：明

辞家已是一旬馀，试把新诗讯起居。待足求安元有诫，日凭青简味真腴。
夜牧
作者：吴与弼
朝代：明

凉气萧萧露满衣，碧天如洗月如规。浩歌一曲孤村寂，绿树阴中牧犊归。
夜访九韶
作者：吴与弼
朝代：明

有客夜扣门，微吟带星立。主人久青灯，欣然肃而入。胜境失追攀，高堂更欢集。丈夫襟抱开，尘绊嗟何及。
夜说中庸
作者：吴与弼
朝代：明

旧学荒凉偶一燖，悠悠空志百年心。慇勤谁向吾儿道，圣者犹闻惜寸阴。
夜读
作者：吴与弼
朝代：明

听罢吾伊宵向残，月明清兴正相关。近贪黄卷多新益，独对韩檠又一摊。
夜读
作者：吴与弼
朝代：明

疾风吹雨霰交飞，独拨寒炉夜半时。喜得诸生清苦共，小窗之外尚吾伊。
夜读后对月
作者：吴与弼
朝代：明

青灯读倦阁遗编，见月多情又不眠。欲识此心虚妙处，沉沉户牖嫩凉天。
夜读康节先生诗后作
作者：吴与弼
朝代：明

田圃工夫日破除，小窗灯火夜诗书。月华皎洁云轻后，夏景清凉雨霁馀。百体无拘知气泰，一尘不累识心虚。从今莫惜慇勤学，好古方能屡起予。
夜读感怀
作者：吴与弼
朝代：明

为圣为贤当日事，流风馀韵后人思。残䰟何以酬初志，允出名言兹在兹。
夜读感怀
作者：吴与弼
朝代：明
体裁：七言绝句

为圣为贤当日事，流风馀韵后人思。残魂何以酬初志，允出名言兹在兹。
夜读滕元发墓志
作者：吴与弼
朝代：明

理枉能令伛者伸，古今何处觅斯人。沈吟无计起公死，徒向尘编感兴新。
大冶山中
作者：吴与弼
朝代：明

客路逢人问，前程去已迷。唤回琴剑侣，斜度小桥西。
大司成颐庵先生二郎君怀珠玉下顾次韵奉酬
作者：吴与弼
朝代：明

客窗重笃弟兄忱，竹树交加午院深。喜极翻令清泪堕，凄风折尽百年心。
大同原牧归后坊道中口占授小儿及曾正
作者：吴与弼
朝代：明

斜穿香稻度秋山，细讲残经午始还。幸际时雍身少恙，明朝依旧此开颜。
大同峡
作者：吴与弼
朝代：明

秀峙交翠屏，清冷响寒玉。谷鸟时一鸣，苍苔此幽独。
大桥
作者：吴与弼
朝代：明

乡里流传小小孤，众流挟束帖如无。伊人何自卑其局，试问为仁安属乎。
大浪滩
作者：吴与弼
朝代：明

先君遗墨识名滩，使节曾经此往还。改罢新诗吟未了，舟人又指富春山。
大畬冈望抚州城奉怀任潘诸广文及五峰亲旧
作者：吴与弼
朝代：明

亭亭古木转繁阴，拂面清风昼满襟。坐接水云城郭近，新诗聊为故人吟。
天使临胡氏族谱亭喜添胜迹诗以纪焉
作者：吴与弼
朝代：明

华亭雄构野塘滨，天秩昭昭笃大伦。品汇一经时雨化，山川出色境增新。
天使亭诗
作者：吴与弼
朝代：明

伊昔奇尖号聂家，名峰今喜属皇华。谁人领得峰头趣，舜日霓旌拂晓霞。
天使归五峰綵旗联句
作者：吴与弼
朝代：明

纶綍夙传丹阙表，旌麾遥贲翠微中。四民瞻仰乾坤大，万灶歌谣雨露浓。竞托皇华人似玉，顿令白屋气如虹。祖筵箫鼓腾三市，驿道风云壮五峰。
天使曹侯枉顾金石台
作者：吴与弼
朝代：明

一上名台百虑消，况承使节在青霄。黄徐预拟忘忧物，程李同歌击壤谣。
天使游山归旌旆暂停戴禄氏
作者：吴与弼
朝代：明

喧天笳鼓踏新晴，踏遍春山几处亭。旌节暂停归兴好，梅花溪上问诸生。
太平寺
作者：吴与弼
朝代：明

连日禅房昼梦浓，人情物理静时功。宵来更拟寻潇洒，净几明窗写训蒙。
奉别主客诸公
作者：吴与弼
朝代：明

圣贤事业细曾论，别语谆谆问所存。尚友轩中铭座处，纷纷慎勿惑多门。
奉别乡邻亲友
作者：吴与弼
朝代：明

流传遐迩尽虚声，君子从来耻过情。惜别误蒙乡里敬，匪才何以答升平。
奉别孙黄二姻旧
作者：吴与弼
朝代：明

客里情亲孙与黄，夜来归梦绕秋江。西风黄菊青山曲，细把平安报旧乡。
奉别彭吕二学士
作者：吴与弼
朝代：明

几陪鸳鹭肆愚言，玉趾频烦坐客毡。归梦已随秋兴远，寸心犹在五云边。
奉别文安伯
作者：吴与弼
朝代：明

彤墀执手话绸缪，双砚慇勤谊更优。明发青山白云里，龙楼凤阁梦神州。
奉别族里
作者：吴与弼
朝代：明

旧乡三载赖周旋，归兴朝来已浩然。莫怪迂疏临别语，人间万事读书先。
奉别李尚书学士
作者：吴与弼
朝代：明

神交尺牍比南金，况复雄文重盍簪。锦绣欲酬何所祷，和羹慰满四民心。
奉呈忠国公
作者：吴与弼
朝代：明

翠柏苍松几岁寒，菊窗竹牖共平安。百年勋业寰中满，万古声名鼎上看。
奉和族叔父仲学先生
作者：吴与弼
朝代：明

江湖半月忝为宾，浪说文章泣鬼神。自是秉彝攸好德，谁怜观过却知仁。倦酣竹叶缘多病，剩赋梅花为好春。幸免非几全素履，未妨来往作閒人。
奉寄临川傅贰令
作者：吴与弼
朝代：明

令闻宜民夙所钦，琅玕欲报愧微吟。更烦细问南来雁，日夜天涯念万金。
奉寄南康郡侯
作者：吴与弼
朝代：明

一接沙头金玉相，时从舟子话龚黄。几时一鼓沧浪棹，细和匡山白鹿章。
奉寄夏官群彦
作者：吴与弼
朝代：明

司马群英嘉惠深，联名锦轴重南金。当时愧失抠趋礼，别后难胜怅望心。
奉寄家兄
作者：吴与弼
朝代：明

客里屠苏岁又周，诗成无使怅悠悠。春风偶得家山雁，漫托乡心达故丘。
奉寄家兄
作者：吴与弼
朝代：明

独居迢递忆吾兄，犹记当年童稚情。万事相看俱潦倒，流光如梦迹如萍。
奉寄广宁侯二郎君
作者：吴与弼
朝代：明

曾接亲庭花萼辉，亭亭玉树映金芝。圣明文教超千古，万轴牙签好及时。
奉寄忠国公令郎君
作者：吴与弼
朝代：明

侨居几欲拜兰阶，多病因循愧夙怀。翠竹碧梧霄汉迥，五云深处望三台。
奉寄族叔父仲学先生
作者：吴与弼
朝代：明

游子归时亲倚闾，斑衣华发近何如。生涯随分田园好，日课诸孙读父书。
奉寄族里
作者：吴与弼
朝代：明

琴剑南来接孟邻，四桥桑梓托情亲。三年馆谷春风里，谁道今人乏古人。
奉寄旧侯鹤州周使君
作者：吴与弼
朝代：明

英辞频辱贲荒墟，逆旅曾劳枉使车。闽峤阻深龟鹤远，时看玉佩与琼琚。
奉寄李学士
作者：吴与弼
朝代：明

曾向韶华惜寸阴，直期心契古人心。竟无定力胜尘鞅，空有虚名玷士林。书为病来荒素业，诗因老去倦长吟。如何黄阁仍留念，白雪阳春辱远临。
奉寄黄泰庄先辈
作者：吴与弼
朝代：明

惆怅白头吟，云山契阔深。何当重剪烛，细叙百年心。
奉寄黄浩中先生
作者：吴与弼
朝代：明

十年两度侍西轩，细语倾心夜不眠。浮世别离疲野马，几回怀古独云天。
奉柬塘坑诸亲友
作者：吴与弼
朝代：明

久客宁容忘式微，瓜期日念去迟迟。闻君好爵端孤负，棹雪山阴定有时。
奉柬大司成先生令嗣
作者：吴与弼
朝代：明

未遂生刍一束忱，白杨几感老怀深。金昆玉季停云处，攀折江东渭北情。
奉柬彭泽族里
作者：吴与弼
朝代：明

小春新霁快行装，力病由来拜响塘。寄语华宗贤后裔，先茔宜护不宜伤。
奉次胡祭酒先生诗韵
作者：吴与弼
朝代：明

抠趋百里亲先执，犹是当年老长官。绛帐春风酣德教，红炉瑞气盛杯盘。客边病思饥应忘，江上归心岁已残。拜得新诗缘路读，梅花冰雪为谁寒。
奉谢诸乡邻
作者：吴与弼
朝代：明

草堂遥复种湖滨，此地相将二百春。出处无能惭德义，往来盛礼谢乡邻。从今厚俗虽交善，自古为居必择仁。海内喜瞻声教远，时雍共作太平民。
奉谢都水车主事
作者：吴与弼
朝代：明

争奈舟人贪利涉，宁知见险却当需。指麾非仗仁人力，颠沛洪涛尾尽濡。
奉陪判簿刘侯登皇华亭
作者：吴与弼
朝代：明

万落千村社雨晴，人心天气共和平。闾阎希识花封贵，争仰皇华岭上亭。
奉陪天使重游皇华亭
作者：吴与弼
朝代：明

前日风云拥护多，兹晨气色倍清和。遥空一瞩春无涘，共听重歌胜岭歌。
奉陪天使金陵王侯游山十首 其一 皇华亭
作者：吴与弼
朝代：明

皇华曾喜见名亭，使节重临胜倍增。愧乏长才歌盛美，漫将下里颂升平。
奉陪天使金陵王侯游山十首 其七 石溪先陇
作者：吴与弼
朝代：明

石溪桥畔蔚松楸，叠鼓清笳导胜游。好是丹青难状处，百年心事共春秋。
奉陪天使金陵王侯游山十首 其三 天使亭
作者：吴与弼
朝代：明

箫鼓喧腾日正融，烝黎满路庆时雍。旌麾隐映红云表，天使重临天使峰。
奉陪天使金陵王侯游山十首 其九 萝溪重庆亭
作者：吴与弼
朝代：明

雪窗萤案饱储书，两沐旌旗奉使车。请赋新亭留胜迹，画檐高映绿萝居。
奉陪天使金陵王侯游山十首 其二 集庆亭
作者：吴与弼
朝代：明

集庆当年众所誇，四民重喜拜皇华。一壶春酒供多兴，归从如云拥鼓笳。
奉陪天使金陵王侯游山十首 其五 驻节亭
作者：吴与弼
朝代：明

遥传天语下青霄，使节荣瞻驻此桥。燕喜有筵供胜会，旧家文物话唐朝。
奉陪天使金陵王侯游山十首 其八 石原
作者：吴与弼
朝代：明

清明风日小春天，旌旆翩翩会石原。借问皇华辉映处，升平文采万人传。
奉陪天使金陵王侯游山十首 其六 塔山
作者：吴与弼
朝代：明

穷乡谁道塔山名，惟是樵歌牧笛声。岂意远承天上使，翩然下此驻霓旌。
奉陪天使金陵王侯游山十首 其十 赤冈
作者：吴与弼
朝代：明

赤冈斜抱小陂南，乡邑流传富美谈。红叶清霜风日媚，送迎天使此停骖。
奉陪天使金陵王侯游山十首 其四 綵云亭
作者：吴与弼
朝代：明

綵云亭子碧云岑，舜日重沾雨露深。红树溪桥春似锦，高吟细写北来心。
奉陪天使金陵王侯游山十首·皇华亭
作者：吴与弼
朝代：明

皇华曾喜见名亭，使节重临胜倍增。愧乏长才歌盛美，漫将下里颂升平。集庆当年众所誇，四民重喜拜皇华。一壶春酒供多兴，归从如云拥鼓笳。箫鼓喧腾日正融，烝黎满路庆时雍。旌麾隐映红云表，天使重临天使峰。綵云亭子碧云岑，舜日重沾雨露深。红树溪桥春似锦，高吟细写北来心。遥传天语下青霄，使节荣瞻驻此桥。燕喜有筵供胜会，旧家文物话唐朝。穷乡谁道塔山名，惟是樵歌牧笛声。岂意远承天上使，翩然下此驻霓旌。石溪桥畔蔚松楸，叠鼓清笳导胜游。好是丹青难状处，百年心事共春秋。清明风日小春天，旌旆翩翩会石原。借问皇华辉映处，升平文采万人传。雪窗萤案饱储书，两沐旌旗奉使车。请赋新亭留胜迹，画檐高映绿萝居。赤冈斜抱小陂南，乡邑流传富美谈。红叶清霜风日媚，送迎天使此停骖。
奉题怀宁伯双骥图
作者：吴与弼
朝代：明

汗血俱曾成大功，丹青凛凛著英风。人间自有男儿事，杰出方名世上雄。竞功双骥大功成，造父王良总擅名。设使当年无伯乐，何由千古著雄声。
奉题怀宁伯双骥图·其一
作者：吴与弼
朝代：明

汗血俱曾成大功，丹青凛凛著英风。人间自有男儿事，杰出方名世上雄。
奉题怀宁伯双骥图·其二
作者：吴与弼
朝代：明

竞功双骥大功成，造父王良总擅名。设使当年无伯乐，何由千古著雄声。
奉题程佥宪清风亭
作者：吴与弼
朝代：明

世间何沴善侵陵，强者谁欤抗郁蒸。万姓低垂炎海里，洒然天表见斯亭。
妹婿徐士英久逝多病未遑致刍春夜有怀遂成此句
作者：吴与弼
朝代：明

欲成哀些久愆和，惨惨悲风奈若何。几度竹窗春思乱，感君气谊负君多。
姑苏驿馆即事
作者：吴与弼
朝代：明

尊酒为欢偶共斟，江清地迥夜沈沈。感君流水高山意，畅我光风霁月心。
子贞及一舍弟送归途中口号
作者：吴与弼
朝代：明

久客欣逢故里游，山中风景值清秋。怡怡切切偲偲处，指点归途去复休。
子陵钓台
作者：吴与弼
朝代：明

王孙旧是布衣伦，岁晚如何又屈身。不有先生高致在，滔滔俱羡拂须人。
孔方道中
作者：吴与弼
朝代：明

逆旅程难进，疲肩重日增。归期无用数，俛首事孤征。
孙坊道中
作者：吴与弼
朝代：明

桃李漫村麦陇肥，吟边春思转霏微。未了平生山水债，寸心遥向七闽飞。
孙氏丛桂堂
作者：吴与弼
朝代：明

莫说当年窦十郎，君家丛桂互流芳。灵台更有天然妙，不待秋风也自香。
孙氏更造八里桥
作者：吴与弼
朝代：明

八里新更通济名，乃知仁者用心宏。谁人更续生生德，好共千秋万载馨。
孙氏贤母诗
作者：吴与弼
朝代：明

曾向遗经慨小星，柏舟三叹有馀馨。高踪百世能同调，不负皇天降此生。
孙生景福复来接果不肖忽七十有五而生亦六十有五矣感思今昔遂成此句
作者：吴与弼
朝代：明

妙手频来夺化工，几回笑语共春风。筋骸容易成迟莫，百岁光阴一梦中。
孟城驿
作者：吴与弼
朝代：明

高柳收帆处，平芜纵目馀。都将今古兴，尽向驿楼书。
宁寿同日同时生
作者：吴与弼
朝代：明

辰孙既有新诗律，宁寿那无善祝规。流俗浮情休借问，先民遗范是依归。
守风青草洲
作者：吴与弼
朝代：明

青草洲边几日留，风来北极正飕飕。个中欲问行藏意，未达中庸是我忧。
安仁道中
作者：吴与弼
朝代：明

日丽风暄三月三，安仁登陆望龙潭。路经旧识犹能忆，不必逢人问指南。
安仁道中奉怀紫阳夫子
作者：吴与弼
朝代：明

此为正岸东行路，高句藏心亦有年。今日偶来亲旧迹，七闽惆怅白云边。
官原道中
作者：吴与弼
朝代：明

村村桃李谢芳菲，处处山梨雪满枝。和气薰人春欲莫，东风淡荡任吹衣。
宝应杂诗
作者：吴与弼
朝代：明

萍梗何劳计，簟瓢且寓居。清心宜雨树，供病庆时蔬。身惫多便枕，神疲少近书。故人频问讯，吾道近何如。随遇安时命，寻幽养性灵。登临多古意，讲诵有儒生。所贵知通塞，尤宜适寝兴。当为斯是理，不必计枯荣。远近搏空翼，高低接树花。晓烟香正妙，新霁日初斜。积学如攻木，无谋似算沙。知非吾辈晚，堪鄙又堪嗟。隐几焚香罢，巡檐待月来。客怀不落莫，诗兴颇悠哉。处世怜无赖，为儒愧匪才。先师去日远，蒙吝藉谁开。
宝应杂诗·其一
作者：吴与弼
朝代：明

萍梗何劳计，簟瓢且寓居。清心宜雨树，供病庆时蔬。身惫多便枕，神疲少近书。故人频问讯，吾道近何如。
宝应杂诗·其三
作者：吴与弼
朝代：明

远近搏空翼，高低接树花。晓烟香正妙，新霁日初斜。积学如攻木，无谋似算沙。知非吾辈晚，堪鄙又堪嗟。
宝应杂诗·其二
作者：吴与弼
朝代：明

随遇安时命，寻幽养性灵。登临多古意，讲诵有儒生。所贵知通塞，尤宜适寝兴。当为斯是理，不必计枯荣。
宝应杂诗·其四
作者：吴与弼
朝代：明

隐几焚香罢，巡檐待月来。客怀不落莫，诗兴颇悠哉。处世怜无赖，为儒愧匪才。先师去日远，蒙吝藉谁开。
客夜
作者：吴与弼
朝代：明

徐步吟苔砌，遥空对塔灯。禅扃终日卧，病骨暂时轻。宠辱元无系，诗书素有情。心随身共止，庶以达吾生。
客夜
作者：吴与弼
朝代：明

苦心遥夜独观生，时听书声杂雨声。但得晴明游览毕，青山回首数归程。
客夜
作者：吴与弼
朝代：明

黄州桥畔阁澄澄，近水遥山映晚晴。高枕自知行李倦，清风明月是平生。
客夜即事
作者：吴与弼
朝代：明

庭户沈沈夜未央，碧天如水月如霜。一星为幸何多也，独许寒芒伴耿光。
客夜述怀
作者：吴与弼
朝代：明

辗转才安枕屡惊，金鸡忽送五更声。江枫细雨斜风梦，总是衰龄悼古情。
客玩夜月
作者：吴与弼
朝代：明

静来悟道机，窔奥难言说。但得此心安，从处堪乘月。
宿万石渡示璿庆及诸生
作者：吴与弼
朝代：明

枉渚平林烟雨昏，一篙春涨泊柴门。吾伊莫使新功缓，共拟青灯入夜分。
宿三山陈氏茅店
作者：吴与弼
朝代：明

远客宁家已刻期，山妻稚子正相思。疏星预报朝来喜，茅店新诗梦觉时。
宿三江口
作者：吴与弼
朝代：明

雨脚朝来又似麻，问舟并午踏晴沙。平林系䌫推篷处，星月交辉杂綵霞。
宿三江口
作者：吴与弼
朝代：明
体裁：七言绝句

雨脚朝来又似麻，问舟并午踏晴沙。平林系缆推篷处，星月交辉杂綵霞。
宿上清真应观
作者：吴与弼
朝代：明

细雨长途暝，投装处处艰。何如高枕夜，清兴在兹山。
宿上饶娄氏怡老堂
作者：吴与弼
朝代：明

梧竹交加映晚晴，清风兰砌有馀馨。重来宾馆酣春酒，高咏南山万古情。
宿下城丘孔曼
作者：吴与弼
朝代：明

先朝心事共春秋，此日投装话白头。莫把光阴牵俗态，勉教孙子继前修。
宿五峰
作者：吴与弼
朝代：明

歇鞍遥自客游归，宝篆兰膏处处宜。促席细聆眉寿话，和风甘雨共忘饥。
宿分水岭
作者：吴与弼
朝代：明

蹑尽崎岖山复山，白云堆里宿闽关。萧萧风雨清明候，千里琴书此地还。
宿北泽
作者：吴与弼
朝代：明

云坞濛濛湿不开，长途行李后先催。前山寓宿询名姓，曾向龙潭问学来。
宿北泽庙
作者：吴与弼
朝代：明

当年歇雨暂栖迟，千里琴书适楚时。此日重经来问宿，双峰对罢夜谈诗。
宿南城邑庠
作者：吴与弼
朝代：明

风雨长途倦，归怀日浩然。息肩芹水上，端为广文贤。
宿南山傅氏
作者：吴与弼
朝代：明

春阅南山文，冬访南山屋。盘旋佳主人，苍崖蔚松竹。
宿南湖觜
作者：吴与弼
朝代：明

共喜西风好，何嫌夜柁劳。更阑雨脚断，云薄月华高。慰劳频分果，丁宁稳着篙。邻舟灯火近，杙缆向江皋。
宿厚郭胡氏
作者：吴与弼
朝代：明

烟外微闻款语声，马前徐问二生名。回头喜接平生友，拥道难胜盛族情。绿酒歌酣霜夜月，青灯人在玉壶冰。巡檐更数高居好，胜水佳山眼倍明。
宿古梁周文氏
作者：吴与弼
朝代：明

石径盘盘逗碧流，乔林郁郁拂云稠。几年心事空相系，今日题诗向此丘。
宿吉塘
作者：吴与弼
朝代：明

令弟遥迎自豫章，难兄缘道候行装。春风共喜新晴好，问水看山到吉塘。
宿向果寺
作者：吴与弼
朝代：明

一宿招提境，归心乐意浓。东流碧沼静，西照夕阳红。此日留新墨，他年忆旧踪。尘龛谁是伴，明月与清风。
宿吕坊寺
作者：吴与弼
朝代：明

罢浴清溪步夕凉，四檐风月宿僧堂。依稀却忆高曾上，桑梓连阴是故乡。
宿吕家壕先陇右畔李宅
作者：吴与弼
朝代：明

眷眷先茔是夙心，肩舆又事远追寻。行云流水良随遇，步月看星此竹林。
宿周圻氏
作者：吴与弼
朝代：明

千里归心逐月明，平林曲径款柴扃。故人问药入城郭，爱子难兄共短檠。
宿周舍
作者：吴与弼
朝代：明

暮色看山罢，清宵寄此楼。细思名教旨，衰懒是吾忧。
宿城南慈慧寺
作者：吴与弼
朝代：明

寻梅问竹绕城南，喜得幽栖寄此龛。诗罢杳无尘土念，怡然清梦入春酣。
宿墨池傅氏
作者：吴与弼
朝代：明

洗墨池边又一临，西风重感百年心。当时弟子俱华发，细话床头雪夜深。
宿大岭铺
作者：吴与弼
朝代：明

荡石亭前风雨来，敲门大岭夜深开。家人想见悬思久，沿道归期日日催。